|  |  |
| --- | --- |
| **KONTRATU MOTA:** | **ZERBITZUAK** |
| **PROZEDURA:** | **IREKI ERRAZTUA** |
| **ERREKURTSO BEREZIPEKO KONTRATUA** | **BAI** |  | **EZ** | **x** |  |
| **LIZITAZIO ELEKTRONIKOA** |

|  |  |  |  |  |
| --- | --- | --- | --- | --- |
| **Izapidetzea** | **x** | **Arrunta** |  | **Presakoa** |
|  |  |  |
| **Izapidetze aurreratua** |  |  |
|  |  |  |

|  |
| --- |
| **Espediente kodea:****FA 343/2021** |

**ADMINISTRAZIO KLAUSULA PARTIKULARREN AGIRIA**

**EZAUGARRIEN TAULA**

|  |
| --- |
| **1.- BOTERE ADJUDIKATZAILEA** |
| Administrazio kontratatzailea | Gipuzkoako Foru Aldundian: |
| Kontratazio organoa | Gizarte Politikako diputatua |
| Departamentua / Kudeaketa zerbitzua | Gizarte Politikako Departamentua. Ikuskapeneko, Inbertsioetako eta Gizarte Ekimeneko Zerbitzua. |
| Departamentuaren posta helbidea / Zerb. Kudeatzailea | Zarategi pasealekua, 99. 20015 Donostia |
| Helbide elektronikoa | mdelgado@gipuzkoa.eus |
| Izapidetze unitatea | Idazkaritza Teknikoa. Kontratazioko eta Zeharkako Politiketako Atala. |
| Kontabilitatean eskumenak dituen organoa  | Ogasun eta Finantza Departamentuko Kontabilitate Zerbitzua. |

|  |  |
| --- | --- |
| **2.- KONTRATATZAILEAREN PROFILA** | <https://egoitza.gipuzkoa.eus/eu/kontratatzailearen-profila-berria>  |

|  |
| --- |
| **3.- KONTRATUAREN OBJEKTUA** |
| Eibarko EGOGAIN zentroan indarrean dauden suteei buruzko ebakuazio eta sektorizazio baldintzak egokitzeko obraren zuzendaritza fakultatiboa (segurtasun eta osasuneko koordinazio lanak izan ezik) |
| CPV kodea(k): 71200000-0 Arkitektura zerbitzua eta horri otutako zerbitzuak |
|  |
| Sortakako lizitazioa  | BAI |  | EZ | x |  |
|  |

|  |
| --- |
| **4.- LIZITAZIOAREN OINARRIZKO AURREKONTUA (BEZa BARNE)** |
| Prezioa zehazteko sistema |  |  |  |
| Prezio unitarioak  |  |  |
|  |  |  |
| Kontratuaren zati bat oroharreko prezioan |  |  |
|  |  |  |
| Kontratu osoa oroharreko prezioan | x |  |
|  |  |  |
| Lizitazioaren oinarrizko aurrekontua(% 21eko BEZa barne) | 42.900,95 € |
| Lizitazioaren oinarrizko aurrekontuaren banakapena: |  Aurrekontua kalkulatzeko, kontuan hartu dira, Euskal Herriko Arkitektoen Elkargo Ofizialaren (EHAEO) ordainsari profesionalen baremoetan oinarrituta, Foru Aldundiak antzeko kontratazioetan erabili dituen baremoak; izan ere, nahiz eta baremo haiek orientagarriak izan soilik, baliagarriak dira hasierako hurbilketa bat egiteko, merkatuko prezioetara egokituz (100.2 artikulua). Ildo horretan, obraren gauzatze materialaren aurrekontuaren (GMA) % 5eko koefizientea erabili da obra horren zuzendaritza fakultatiboari buruzko ordainsariak lortzeko:* GMA obra: 709.106,58€
* Koefizientea: % 5
* Kalkulatutako kostua, GUZTIRA BEZik gabe: **35.455,33** € (42.900,95 € BEZa barne)
 |

|  |
| --- |
| **5.- KONTRATUAREN BALIO ZENBATETSIA (BEZik GABE)** |
| Zenbatekoa: 35.455,33 € |
|

|  |  |  |  |
| --- | --- | --- | --- |
| Lizitazioaren oinarrizko aurrekontua(BEZik gabe) | Luzapenak | Kontratu aldaketak | BALIO ZENBATETSIA, GUZTIRA |
| 35.455,33 |  |  | 35.455,33 |

 |

|  |  |
| --- | --- |
| **6.- FINANTZAKETA** | Portzentajea |
| Foru Aldundia | % 100 |

|  |
| --- |
| **7.- URTEKOAK** |
| EKITALDIA | AURREKONTUETAKO PARTIDAK | ZENBATEKOA |
| 2021 | 1.0820.210.610.04.05 | 12.870,28 € |
| 2022 | 5.0820.210.610.04.05 | 30.030,67 €. |

|  |
| --- |
| **8.- IRAUPEN EPEA** |
| Epe osoa: Obrak egiteko epe bera izango da (10 hilabeteko epea aurreikusi da) eta obrak benetan egiten diren bitartean luzatuko da, eraikinaren egoerari buruzko AZKEN TXOSTENA obren zuzendaritzak idatzi arte, obren berme-aldia amaitzean.Justifikatutako inguruabarrak direla eta, obra egiteko epea aldatzen bada, kontratu honen epea obraren epe berean aldatuko da, baina horrek ez du ekarriko adjudikazioaren zenbatekoa aldatzea. |
|  |

|  |
| --- |
| **9.- LUZAPENA** |
|  |
| BAI |  | Luzapen epea: |
|  |
| EZ | **x** |  |
|  |  |  |

|  |
| --- |
| **10.-ORDAINTZEKO MODUA** |
| Lan Lanak banaketa honen arabera ordainduko dira: * % 88, obren zuzendaritza: obra zuzendaritza (arkitektoa) eta obra-exekuzioaren zuzendaritza (arkitekto teknikoa). Hileko fakturazioa onartzen da.
* % 10: obra amaierako dokumentazioa («as built» planoak, Eraikinaren Liburua, etab.), eraikinaren erabilerarako baimen administratiboak eskuratzeko behar dena barne (sailkatutako jardueraren dokumentazio teknikoa, sailkatutako jardueraren aldez aurreko komunikazioa, etab.), eta jarduten den instalazioen legitimazioa (elektrizitatea, klimatizazioa, suteak, gasa, igogailuak, etab.).
* % 2: konponketen kontrola, jarraipena eta, hala badagokio, zuzendaritza fakultatiboa (obra zuzendaritza, obra-exekuzioaren zuzendaritza, etab.) obra kontratuaren berme-aldian, eta obra likidatu arte; horren aurretik, eraikinaren egoerari buruzko azken txostena egingo da, berme-aldi hori amaitzean.
 |

|  |
| --- |
| **11. - OBRAK EGITEKO LEKUA** |
| EIBARKO EGOGAIN ZENTROA (Legarre kalea, 8). |

|  |
| --- |
| **12.- ALDAERAK ONARTZEA** |
|  |
| BAI |  | Baldintzak, modalitateak eta alderdiak: |
|  |
| EZ | **x** |  |
|  |  |  |

|  |
| --- |
| **13.- PREZIOAK BERRIKUSTEA** |
|  |
| BAI |  | Berrikuspen formula:  |
|  |
| EZ | **x** |  |
|  |  |  |

|  |
| --- |
| **14.- BAIMENAK / GAIKUNTZA ENPRESARIALAK EDO PROFESIONALAK, KAUDIMEN EKONOMIKO ETA FINANTZARIOA, KAUDIMEN TEKNIKOA EDO PROFESIONALA** |
| **1) BAIMENAK ZEIN ENPRESA EDO LANBIDE GAIKUNTZAK****(SPKLren 65. art.)** |
| Bidezkoa da  | BAI |  | EZ | x |  |
| **2) KAUDIMEN EKONOMIKO ETA FINANTZARIOA**Enpresaburuaren ekonomia eta finantza kaudimena SPKLren 87. artikuluan aurreikusitako edozein bide erabiliz egiaztatuko da.* Urteko negozio bolumena, azken hiru urtetan zehar. Nahikoa izango da bolumenik handieneko urtearen negozio zifra kontratuaren balio zenbatetsiaren berdina izatea gutxienez (35.455,33 euro, BEZik gabe). Merkataritzako Erregistroan edo dagokion erregistro ofizialean aurkeztutako urteko kontuen bidez egiaztatuko da. Kontuak erregistro ofizialetan aurkeztera behartuta ez dauden enpresaburuek, egiaztatzeko ordezko bide gisa, aurkeztu ahal izango dituzte behar bezala legeztatutako kontabilitate liburuak.
* Arrisku profesionalen gaineko aseguruaren egiaztagiria; aseguru horren zenbatekoa lizitazioaren oinarrizko aurrekontuaren berdina edo handiagoa izango da (42.900,95 €, BEZa barne), eta, gainera, asegurua berritzeko edo luzatzeko konpromisoa aurkeztu beharko da, kontratua egikaritzen den bitartean estaldura mantenduko dela bermatzeko. Lizitatzaileak edo hautagaiak asegurua egiteko konpromiso lotesle bat jasotzen badu bere eskaintzan, eskatutako asegurua edukitzekoa adjudikaziodun suertatuz gero, ulertuko da baldintza hori bete dela; lege honen 150. artikuluaren 2. apartatuak aipatzen duen hamar egun balioduneko epearen barruan bete beharko du konpromiso hori.
 |
| **3) KAUDIMEN TEKNIKOA EDO PROFESIONALA**Kaudimen teknikoa edo profesionala egiaztatu beharko da:Kontratazio horretarako prozedurara pertsona fisikoak eta/edo juridikoak aurkeztu ahal izango dira, eta, hala badagokio, aldi baterako enpresa batasuna osatu ahal izango dute, legez ezarritako baldintzetan.Nolanahi ere, adjudikaziodun gisa proposatzen den lizitatzaileak egiaztatu beharko du gutxieneko giza baliabide hauek dituela:- **Obra zuzendaritzarako zerbitzuak**: teknikarien taldean egongo dira jarrian zehazten diren lanpostuak, gutxienez:Arkitektoa eta arkitekto teknikoa, kaudimen tekniko profesionalaren egiaztapen honekin:**-ARKITEKTOA:**Ekipamendu publiko edo pribatu bat eraberritzeko, handitzeko edo eraikitzeko proiektu bat gauzatu izana egiaztatu beharko da, **500.000** euroko edo hortik gorako egikaritze-aurrekontua izan duena, proposamenak aurkezteko epea amaitu aurreko hiru urteetan.**-ARKITEKTO TEKNIKOA:**Ekipamendu publiko edo pribatuko eraikin bat eraberritzeko, handitzeko edo eraikitzeko proiektu baten egikaritze obren zuzendaritza gauzatu izana egiaztatu beharko da, **500.000** euroko edo hortik gorako egikaritze-aurrekontua izan duena, proposamenak aurkezteko epea amaitu aurreko hiru urteetan.Hemen eskatzen diren teknikariez gain, taldeak beste eginkizun batzuetarako **beste teknikari batzuk** baditu, lizitatzaileak teknikari horiei dagokien lanbide-esperientzia egiaztatuko du, eta, horretarako, F1 fitxa bete beharko du, gainerako teknikariengandik bereizita.Proposamen honi **VII. ERANSKIN** gisa erantsi zaion funtzioen esleipen-taula beteko du adjudikaziodunak, eta kontratuan definitutako funtzio bakoitzaren ardura izango duten profesionalak adieraziko ditu. **VI. ERANSKINEAN** jasoko diraVII. eranskinean adierazitako profesional bakoitzak obretan parte hartzeko dituen konpromiso pertsonalak. Dokumentazio hori aurkezten ez bada, prozeduratik kanpo geratuko da.Eginkizunak esleitzeko taulan agertzen den edozein pertsona ordezkatzeko, Gipuzkoako Foru Aldundiaren idatzizko baimena beharko da aldez aurretik.**Eskatutako titulazio akademikoa edo profesionala:**Adjudikaziodun gisa proposatutako lizitatzaileak, baldintza administratiboen agiriaren **eranskinaren** arabera,kontratuan parte hartzen duten **teknikariak** zehaztuko ditu, enpresakoak izan edo ez: Lantalde teknikoak izango ditu, gutxienez, arkitekto bat (obra zuzendaria) eta arkitekto tekniko bat (obraren egikaritzaren zuzendaria). Aurreko titulazio guztiak egiaztatzeko, kontratuko alderdi bakoitza egikaritzeko ardura duten langileen elkargoko kide izatearen ziurtagiriak aurkeztuko dira.**Erregulazio harmonizatukoak ez diren kontratuetan, 90.4 artikuluan adierazten den bezala,** kontratista enpresa sortu berria bada (5 urtetik beherako antzinatasuna), bere kaudimen teknikoa egiaztatu ahal izango da, 90.1.e artikuluaren arabera, taldeko kideei eskatzen zaizkien titulazio profesionalen bidez (elkargoko kide izatearen ziurtagiriaren bidez egiaztatuta). |
| **4) SAILKAPENA** |
| Lizitatzaileak, kaudimena egiaztatzeko, sailkapena ere erabili ahal izango du: |
|  | BAI |  | EZ | x |  |
| **5) INGURUMENA KUDEATZEKO ARAUAK ETA KALITATEA BERMATZEKO ARAUAK BETETZEN DIRELA EGIAZTATZEA** |
|  | BAI |  | EZ | x |  |

|  |
| --- |
| **15.- BALIABIDEAK NAHITAEZ ATXIKITZEKO KONPROMISOA** |
|  |
|  | BAI | x | EZ |  |  |
| Bere eginkizunak betetzeko, lizitatzaileak konpromisoa hartuko du egikaritze kontratuari nahitaez hau atxikitzeko:

|  |  |  |  |
| --- | --- | --- | --- |
| **Lanbidea** | **Kontratuko kargua** | **Esperientzia** | **Dedikazioa** |
| **Arkitektoa,** | -Taldearen zuzendaritza |  Kaudimen teknikoan adierazitakoa | Ikus ezaugarri teknikoen agiriaren 10.1.1.6 klausula |
| **Arkitekto teknikoa** | -Obra egikaritzeko zuzendaritza | Kaudimen teknikoan adierazitakoa | Ikus ezaugarri teknikoen agiriaren 10.1.1.1.6 klausula |

Egitura metalikoari zein sute-instalazioari dagokienez espezialista batengana jo behar bada, kontratu honen adjudikaziodunak jarri beharko du. |

|  |
| --- |
| **16.- DATU PERTSONALAK TRATATZEKO ENKARGUA** |
|  |
|  | BAI |  | EZ | x |  |
| Baiezkoan, adierazi enkargu horren helburua: |

|  |
| --- |
| **17.- AZPIKONTRATAZIOA** |
| Azpikontratatzea aurreikusten den kontratu zatia adierazteko obligazioa du puntuazio hoberena lortzen duen enpresak |  |
| BAI |  | EZ |  |  |
|  |
| Azpikontratisten aldeko zuzeneko ordainketak | BAI |  | EZ |  |  |
|  |
| Azpikontratatu ezin diren eginkizun kritikoak: | BAI |  | EZ | x |  |
| Azpikontratatu ezin diren lan kritikoen deskribapena: |

|  |
| --- |
| **18.- BERMEAK** |
| BEHIN BETIKOA |  | (Oroharreko prezioan)Zenbatekoa: adjudikazio prezioaren % 5 (BEZik gabe). |
|  | x |
|  |
| BAI | x |  |
| (Prezio unitarioak)Zenbatekoa………………………. €Lizitazioaren oinarrizko aurrekontuaren % 5 (BEZik gabe).  |
|  |
|  |  |
|  |  |
|  |  |
| EZ |  |  |  |
|  |  |
| OSAGARRIA |  |  |
| BAI |  |  | Zenbatekoa………………………. € |
|  |  |  |  |
| EZ |  |  |  |
|  |  |  |  |
| BERME EPEA |  |

|  |
| --- |
| **19.- ADJUDIKAZIO IRIZPIDEAK**  |
| **1) BALIO-IRITZI BATEN BIDEZ BALORATZEKOAK DIREN IRIZPIDEAK**  |
|   | BAI | x | EZ |  |  |
| Lizitatzaileek proposamen tekniko bat aurkeztuko dute, agirietan eta haiei erantsitako gainerako informazioan ezarritako premiei erantzuteko. Proposamen horretan, honako alderdi hauek baloratuko dira:

|  |  |
| --- | --- |
| **Irizpideak** | **Haztapena** |
| **1.- Proposamen teknikoa:**1. **Proiektuaren azterketa teknikoa: 20 puntu arte**
2. **Kontratuaren egikaritzea antolatzeko plana: 15 puntu arte**
3. **Irizpide sozial eta ingurumenekoak: 10 puntu arte**
 | 45 |

**a) Proiektuaren azterketa teknikoa: 20 puntu arte**Balioetsiko dira frogatutako azterketa eta azterketa-maila, argudiatutako eta arrazoitutako kritika konstruktiboa, eta zehatzago:- Proiektuaren azterketa eta balorazio teknikoa Horretarako, proiektuaren balizko puntu gatazkatsuak, ahuleziak edo konplikazioak detektatuko dira, eta baita ere egokitasuna, bideragarritasuna eta soluzioa. Proiektuan sartutako partida nagusien berrikuspena eta azterketa.**b) Kontratuaren egikaritzea antolatzeko plana: 15 puntu arte**- Obra zuzendaritzaren lanen irismenaren memoria eta proposamen xehatua, proiektuaren kapitulu nagusiei buruzko xehetasun bereziekin. Kualitatiboki balioetsiko da obra motari eta haren konplexutasunari egokitutako lan metodologia, berezitua eta haren kalitatea ziurtatzeko balio duena. Proposatutako metodologiaren kronograma, egutegi zehatza adierazita.-Proiektuan zehaztutako egikaritze faseen azterketa. Balorazio horren barruan, lanen sekuentzia, horien helburuak, giza baliabideak eta baliabide teknikoak aztertuko dira. Obra plangintza bat ere sartuko da, aurreikusitako faseen arabera. - Lehendik dagoen eraikinean duen eragina, partzelaren antolaketa, sarbideak eta pilaketak egiteko espazioak baloratuko dira. Egin beharreko lanak egoitzako jarduerarekin bateragarriak izatea, eta erabiltzaileengan ahalik eta eragin txikiena izateko neurriak hartzea. **c) Ingurumen irizpideak: 10 puntu arte**Apartatu honetan honako alderdi hauek balioetsiko dira, besteak beste: hondakinen kudeaketa optimizatzea, hondakin arriskutsuak ezabatzea eta gutxitzea, eta lanak egiten ari diren bitartean obraren ingurumen-inpaktua (zarata sortzea, lehengai erregaiak eta ura kontsumitzea) minimizatuko duen eraikuntza prozesua aztertzea eta neurri zuzentzaileak ezartzea.Goian aipatutako azpiapartatu bakoitzean sartutako alderdi guztien arteko erlazioa dela eta, horien balorazioa modu globalean egin beharko da nahitaez azpiapartatu bakoitzean, eta ez da puntuazio-banakatze handiagorik egin beharko, horien emaitzak eskaintzak behar bezala aztertzea indargabetu baitezake.Proposamen teknikoa emandako egikaritze-proiektuan oinarrituko da.Proposamen bakarra aurkeztu ahal izango da, eta ez da onartuko aldagairik edo ordezko proposamenik. Arau hau betetzen ez bada, lizitatzaileak aurkeztutako proposamen guztien ez-onartzea erabakiko da. Hautapen prozesuan jarraitzeko, apartatu honetan **gutxienez 22,5 puntu lortu behar dira.****Proposamen teknikoa aurkezteko formatua:**Proposamen teknikoa telematikoki entregatuko da, ondoren ezartzen diren ezaugarriekin: Zati grafiko bat izango du (gehienez 6 DIN A3), eta zati idatzia (gehienez 10 DIN A4 bi aldeetara), lizitatzailearen proposamena adierazten duena. Testuak: Arial motako letra tipoa, eta letra tamaina, gutxienez, 10. Dagokion fitxategi digitala aurkeztuko da PDF formatuan. Maketak debekatuta daude. |
| **Lizitazio prozeduratik kanpo geratuko dira eskatzen diren baldintza teknikoak betetzen ez dituzten lizitatzaileak eta BAT zenbakiko artxibo elektronikoetan formulen aplikazioaren bitartez ebaluatu beharreko dokumentazioa (BI zenbakiko artxibo elektronikoa) sartzen dutenak.****2) FORMULEN APLIKAZIOAREN BITARTEZ BALIOESTEKO IRIZPIDEAK**

|  |  |
| --- | --- |
| **Irizpidea** | **Haztapena** |
| **1.-** | **Prezioa** | 0-49 |
| 2.- | **Taldearen kalitate-irizpidea eta gaiari buruzko ezagutza** | *0-6* |

**PREZIOA (FORMULA):**1. **- Proposamen ekonomikoa: 49 puntu arte.**

Onartutako proposamenen eskaintza ekonomikoei dagokien puntuazioaren kalkulua eskaintza horietan oinarrituta egingo da, interpolazio lineala aplikatu puntu hauek definitzen dituzten zuzenetan eta puntu hauek mugatzen duten segmentuaren barnean:

|  |  |
| --- | --- |
| **Beherapen maximoa (BMAX)** | **Irekieraren puntuazio maximoa (PMAXir)** |
| **Beherapen distantziakidea Beherapen maximoaren eta Batez besteko beherapenaren artean (BBB+0,5x(BMAX-BBB))** | **PMAXir x (100-0,05 x BBB)/100** |
| **Batez besteko beherapena (BBB)** | **P(BMED+0,5x(BMAX-BMED)) x (100-0,1 x BMED)/100** |
| **% 50 Batez besteko beherapena (0,50x BBB)** | **PBBB x (100-BBB)/100** |
| **Beherapena = 0 (lizitazio mota)** | **Puntuazio baliogabea** |

Formula horiek aplikatzeko, beherapena (B) honela kalkulatuko da: Lizitazioaren Oinarrizko Aurrekontua ken eskaintza ekonomikoa, zati Lizitazioaren Oinarrizko Aurrekontua, ehunekotan adierazita.P(BBB+0,5x(BMAX-BBB)) da beherapen maximoaren eta batez besteko beherapenaren arteko beherapen distantziakidearen puntuazioa, eta PBBB da beherapenaren batez besteko puntuazioa. PMAXir esaten zaio eskaintzen irekierari atxikitako puntuazio maximoari, zeinak balio maximoa PMAX baitu, eta kalkulatzen baita BBBren eta BMAXen arabera, honela: Beherapen maximoaren portzentajea ken batez besteko beherapenaren portzentajea % 5 baino gutxiago edo berdina bada (BMAX-BBB ≤5): PMAXir=PMAXx(BMAX-BBB)/5.Beherapen maximoaren portzentajea ken batez besteko beherapenaren portzentajea % 5 baino handiagoa bada (BMAX-BBB >5): PMAXap=PMAX.Eskaintzako alderdi ekonomikoen azken balorazioa bigarren hamarrekoan biribilduko da. **Eskaintza batek ezohiko balioak edo balio itxuragabeak dituela jotzeko parametroak**Hasiera batean neurriz kanpokotzat edo ezohikotzat joko dira onartutako eskaintza guztien batez besteko aritmetikoaren % 10 baino txikiagoak diren eskaintzak; halakotzat hartzeko, aldez aurretik informazioa eskatuko zaie egoera horretan dauden lizitatzaile guztiei, eta aholkularitza, dagokion zerbitzu teknikoari. |
| 1. **Taldearen kalitate-irizpidea eta gaiari buruzko ezagutza: 6 puntu arte.**

Jarduera hori ez da baloratuko kaudimen teknikoa egiaztatzeko zerbitzua eman badu.1.- Puntu bat (1) emango da lehendik dagoen eraikin bat suteen aurkako babes araudira egokitzeko jarduketa bakoitzeko, baldin eta kaudimen teknikoa egiaztatzeko balio izan duen arkitektoak edo arkitekto teknikoak parte hartu badu. Parte-hartze hori egikaritze faseari buruzkoa izango da, eta jarduketaren exekuzio materialaren aurrekontua gutxienez 100.000 eurokoa izatea eskatuko da, eta jarduketa azken 10 urteetan egin izana (dagokion obra amaieraren bisatik aurrera zenbatuta). Ez da puntu bat baino gehiago emango eragileek jarduera beraren inguruan egiten duten jarduketagatik Jarduketa bakoitzeko puntu bat (1) emango da, eta gehienez ere 6 puntu. Apartatu hau **F1 FITXA** betez egiaztatuko da. |

|  |
| --- |
| **20.- KONTRATUA EGIKARITZEKO BALDINTZA BEREZIAK** |
| Agiri honen 36.2 artikuluan adierazitakoak. |

|  |
| --- |
| **21.- KONTRATUAREN FUNTSEZKO BETEBEHARRAK** |
| Kontratu honen funtsezko betebeharrak SPKLan eta baldintza agiriko klausuletan aurreikusitakoak dira. |

|  |
| --- |
| **22.- AURREIKUSITAKO KONTRATU ALDAKETAK** |
|  |
|  | BAI |  | EZ | x |  |
| Erantzuna baiezkoa balitz: |

|  |
| --- |
| **23.- ZEHAPENAK** |
| Agiri honen 40. artikuluan adierazitakoak. |

|  |
| --- |
| **24.- ASEGURUAK** |
| Erantzukizun zibileko asegurua: 42.900,95 euro. |

|  |
| --- |
| **25.- LAN HARREMAN JAKIN BATZUETAKO SUBROGAZIOA** |
|  |
|  | BAI |  | EZ | x |  |
| Erantzuna baiezkoa balitz: |

|  |
| --- |
| **26.- ENPRESA LIZITATZAILEENTZAKO KALTE-ORDAINAREN ZENBATEKOA** |
| Ez dagokio |

|  |
| --- |
| **27.- PRESTAKETA LANEI DAGOZKIEN KONTURAKO ORDAINKETAK** |
|  |
|  | BAI |  | EZ |  |  |
| Erantzuna baiezkoa balitz: |

|  |
| --- |
| **28.- BESTE ZEHAZTAPEN OSAGARRI BATZUK** |
| Ez dago |

|  |
| --- |
| **29.- KONTRATAZIO MAHAIA** |
| MAHAIBURUA: Aitor Rodríguez-Anabitarte Aizpeolea, Ikuskapeneko, Inbertsioetako eta Gizarte Ekimeneko zerbitzuburua.LEHENDAKARIORDEA ETA 1. BOKALA: Jon Iribar Goenaga, Plangintzako, Ituneko eta Prestazio Ekonomikoetako zerbitzuburua.2. BOKALA: Irantzu Ortuzar Garmendia, Mugikortasuneko eta Lurralde Antolaketako Departamentuko Arkitektura Zerbitzuko arkitektoa.3. BOKALA: Imanole I. Eizmendia Galarza, Gizarte Politiketako Departamentuko idazkari teknikoa,aholkularitza juridikoko eginkizunekin.4. MAHAIKIDEA: Xabier Lertxundi Agote, Ogasun eta Finantza Departamentuko Kontu-hartzailetza eta Aurditoretzako zerbitzuburua.IDAZKARIA: Mª Carmen Delgado Vallejo, Gizarte Politiketako Departamentuko Idazkaritza Teknikoko Administrazio Orokorreko teknikaria. |

|  |
| --- |
| **30.- PROPOSAMENAK AURKEZTEKO EPEA** |
| Proposamenak aurkezteko epea 25 egun naturalekoa izango da, lizitazio iragarkia argitaratu eta biharamunetik aurrera hasita. |

AURKIBIDEA

[I. KAPITULUA - XEDAPEN OROKORRAK 1](#_Toc63777880)

[1.- KONTRATUAREN OBJEKTUA 1](#_Toc63777881)

[2.- KONTRATUAREN BITARTEZ BETE BEHARREKO PREMIA 1](#_Toc63777882)

[3.- LIZITAZIOAREN OINARRIZKO AURREKONTUA 1](#_Toc63777883)

[4.- KONTRATUAREN BALIO ZENBATETSIA 1](#_Toc63777884)

[5.- KONTRATUAREN PREZIOA 1](#_Toc63777885)

[6.- KREDITUA IZATEA KONTRATUAREN FINANTZIAZIOA/URTEALDIAK 2](#_Toc63777886)

[7.- ZERBITZUA BETETZEKO EPEA ETA LEKUA 2](#_Toc63777887)

[8.- PREZIO BERRIKUSPENA 2](#_Toc63777888)

[9.- KONTRATUAREN PUBLIZITATEA 2](#_Toc63777889)

[10.- INFORMAZIOA, ZERGA, INGURUMEN, EMAKUME ETA GIZONEN BERDINTASUN, HIZKUNTZA BERDINTASUN, ENPLEGUAREN BABES, LAN BALDINTZA ETA LANEKO ARRISKUEN PREBENTZIO, ETA DATU BABESAREN ARLOAN 3](#_Toc63777890)

[11.- KONTRATUAREN ARAUBIDE JURIDIKOA ETA ADMINISTRAZIOAREN ESKUMENAK 3](#_Toc63777891)

[12.- ERREKURTSO ARAUBIDEA 4](#_Toc63777892)

[II. KAPITULUA - KONTRATAZIOA 4](#_Toc63777893)

[13.- ESPEDIENTE MOTA ETA LIZITAZIO MODUA 4](#_Toc63777894)

[14.- PERTSONA NATURAL EDO JURIDIKO LIZITATZAILEAK 4](#_Toc63777895)

[15.- PROPOSAMENAK AURKEZTEA 5](#_Toc63777896)

[16.- LIZITATZAILEEI INFORMAZIOA EMATEA 5](#_Toc63777897)

[17.- PROPOSAMENEN EDUKIA 5](#_Toc63777898)

[18.- BAT ZK.KO ARTXIBO ELEKTRONIKOA: “BALIO IRIZPIDEEN BITARTEZ BALORATU BEHARREKO DOKUMENTAZIOA” (BAT ZK.KO ARTXIBOA DAGOENEAN BAKARRIK) 5](#_Toc63777899)

[19.- BI ZK.KO ARTXIBO ELEKTRONIKOA: “FORMULEN APLIKAZIOAREN BITARTEZ EBALUATZEKO ESKAINTZA EKONOMIKOA ETA DOKUMENTAZIOA” (BAT ZK.KO ARTXIBORIK EZ DAGOENEAN, ARTXIBO BAKARRA IZANGO DA) 5](#_Toc63777900)

[20.- ALDAERAK ONARTZEA 7](#_Toc63777901)

[21.- PROPOSAMENAK AURKEZTEAREN ONDORIOAK 7](#_Toc63777902)

[22.- KONTRATAZIO MAHAIA 8](#_Toc63777903)

[23.- ESKAINTZAK IREKITZEA ETA AZTERTZEA 8](#_Toc63777904)

[23.1.- BAT ZENBAKIKO ARTXIBO ELEKTRONIKOAK IREKITZEA ETA AZTERTZEA (BAKARRIK BAT ZENBAKIKO ARTXIBO ELEKTRONIKOA DAGOENEAN) 8](#_Toc63777905)

[23.2.- BI ZENBAKIKO ARTXIBO ELEKTRONIKOAK IREKITZEA ETA AZTERTZEA 9](#_Toc63777906)

[23.3.- KONTRATAZIO MAHAIAREN AKTAK 9](#_Toc63777907)

[24.- BALIO IRIZPIDEEN BIDEZ KALIFIKATU DAITEZKEEN ADJUDIKAZIO IRIZPIDEEN BALORAZIO TXOSTENA ETA KONTRATAZIO MAHAIAREN EGINTZEN EMAITZA ARGITARATZEA, ETA LIZITATZAILE UKITUEI JAKINARAZTEA 9](#_Toc63777908)

[25.- ADJUDIKAZIO IRIZPIDEAK 9](#_Toc63777909)

[26.- ESKAINTZAK BALORATZEA 10](#_Toc63777910)

[27.- ESKAINTZAK ARGITZEA 10](#_Toc63777911)

[28.- BALIO NABARMENKI BAXUEGIAK DITUZTEN ESKAINTZAK 10](#_Toc63777912)

[29.- PROZEDURAKO ONDORENGOTZA 10](#_Toc63777913)

[30.- KONTRATUA EZ ADJUDIKATZEKO EDO EZ EGITEKO ERABAKIA ETA ADJUDIKAZIO PROZEDURAN ADMINISTRAZIOAK ATZERA EGITEA 10](#_Toc63777914)

[31.- ADJUDIKAZIOA 11](#_Toc63777915)

[31.1.- ESKAINTZAK SAILKATZEA, KALITATE-PREZIO ERLAZIORIK ONENEKO ESKAINTZA AURKEZTU DUEN LIZITATZAILEAK AURRETIAZKO BEHARKIZUNEN EGIAZTAGIRIAK AURKEZTEA ETA ADJUDIKAZIO PROPOSAMENA EGITEA 11](#_Toc63777916)

[31.2.- BEHIN BETIKO BERMEA 12](#_Toc63777917)

[31.3.- ADJUDIKAZIOA 13](#_Toc63777918)

[32.- KONTRATUA FORMALIZATZEA 13](#_Toc63777919)

[III. KAPITULUA - KONTRATUA EGIKARITZEA 14](#_Toc63777920)

[33.- KONTRATUAREN ARDURADUNA 14](#_Toc63777921)

[34.- KONTRATISTAREN ONDORENGOTZA 15](#_Toc63777922)

[35.- KONTRATUA BESTERI LAGATZEA 15](#_Toc63777923)

[36.- ENPRESA KONTRATISTAREN EGIKARITZE BALDINTZAK ETA BETEBEHARRAK 15](#_Toc63777924)

[36.1.- BALDINTZA OROKORRAK 15](#_Toc63777925)

[36.2.- KONTRATUA EGIKARITZEKO BALDINTZA BEREZIAK 16](#_Toc63777926)

[36.2.1.- LAN ETA GIZARTE ARLOKO BETEBEHARRAK ETA INGURUMENAREN BABESAREN ARLOKOAK 16](#_Toc63777927)

[36.2.2.- KONTRATUAREN EGIKARITZEARI ATXIKITAKO LANGILEEI BURUZKO BETEBEHARRAK 17](#_Toc63777928)

[36.2.3.- SUBROGAZIO KASUETAKO BETEBEHARRAK 17](#_Toc63777929)

[36.2.4.- BETE BEHARREKO HIZKUNTZA BETEBEHARRAK 18](#_Toc63777930)

[36.2.5.- EMAKUMEEN ETA GIZONEN ARTEKO BERDINTASUN ESPARRUKO BETEBEHARRAK 18](#_Toc63777931)

[36.2.6.- BETEBEHARRAK AZPIKONTRATAZIOAN 19](#_Toc63777932)

[36.2.7. LANEKO SEGURTASUN ETA OSASUN ESPARRUKO BETEBEHARRAK 20](#_Toc63777933)

[36.2.8.- ENPRESA KONTRATISTAREN LANGILEEI BURUZKO BETEBEHARRAK 22](#_Toc63777934)

[36.3.- INFORMAZIOAREN SEGURTASUNAREN ARLOKO BETEBEHARRAK 23](#_Toc63777935)

[36.4.- KONTRATAZIO PUBLIKOARI APLIKATZEKO JOKABIDE KODEA ETA ERAKUNDEAREN ZUZENTASUN ESPARRUA BETETZEARI BURUZKO BETEBEHARRAK 24](#_Toc63777936)

[36.5.- BAIMEN ETA LIZENTZIEN KUDEAKETAREN INGURUKO BETEBEHARRAK 24](#_Toc63777937)

[36.6.- KONTRATISTARI ESKA DAKIZKIOKEEN GASTUAK 25](#_Toc63777938)

[36.7.- LAN PROGRAMA 25](#_Toc63777939)

[37.- OBRA PROIEKTUAK PRESTATZEKO KONTRATUARI BURUZKO BEREZITASUNAK 25](#_Toc63777940)

[37.1.- ERRAKUNTZAK ZUZENDU ETA AKATSAK KONPONTZEA 25](#_Toc63777941)

[37.2.- KALTE-ORDAINAK OBRAK EGIKARITZEAN IZANDAKO DESBIDERATZEENGATIK ETA PROIEKTUKO AKATSEN EDO ERRAKUNTZEN ERANTZUKIZUNA 25](#_Toc63777942)

[38.- ZERBITZU KONTRATUEN BEREZITASUNAK, HERRITARRENTZAT ZUZENEKO PRESTAZIOAK DAKARTZATENEAN 26](#_Toc63777943)

[39.- JABETZA INTELEKTUALAREN ESKUBIDEAK 26](#_Toc63777944)

[40.- BERANDUTZE ZIGORRAK ETA BESTE ZIGOR BATZUK 26](#_Toc63777945)

[41.- KONTRATUAREN ALDAKETAK 27](#_Toc63777946)

[41.1.- AURREIKUSITAKO ALDAKETAK 28](#_Toc63777947)

[41.2.- AURREIKUSI GABEKO ALDAKETAK 28](#_Toc63777948)

[41.3.- ALDAKETAREN ARAUBIDEA 28](#_Toc63777949)

[42.- KONTRATISTARI EGIN BEHARREKO ABONUAK 28](#_Toc63777950)

[43.- KONTRATUA ETETEA 29](#_Toc63777951)

[44.- HARRERA ETA BERME EPEA 29](#_Toc63777952)

[44.1.- HARRERA ETA LIKIDAZIOA 29](#_Toc63777953)

[44.2.- BERME EPEA 30](#_Toc63777954)

[44.3.- BERMEA ITZULTZEA 30](#_Toc63777955)

[45.- KONTRATUA SUNTSIARAZTEA 30](#_Toc63777956)

[I. ERANSKINA.- LIZITAZIO ELEKTRONIKORAKO JARRAIBIDEAK 32](#_Toc63777957)

[I. ERANSKINAREN GEHIGARRIA.- JAKINARAZPEN ETA KOMUNIKAZIOAK JASOTZEKO DATUAK 33](#_Toc63777958)

[II. ERANSKINA.- ALDI BATERAKO ENPRESA ELKARTEA ERATZEKO KONPROMISOAREN EREDUA 34](#_Toc63777959)

[III. ERANSKINA.- ABAL EREDUA 36](#_Toc63777960)

[IV.- ERANSKINA.- ESKAINTZA EKONOMIKORAKO ETA FORMULA BIDEZ EBALUATZEKO ESKAINTZAKO BESTE ELEMENTUETARAKO EREDUA, ERANTZUKIZUNPEKO ADIERAZPENAREKIN 37](#_Toc63777961)

[V. ERANSKINA.- ADJUDIKAZIO IRIZPIDEEN EBALUAZIO SISTEMAREN PROPOSAMENA ETA IZAERA SOZIALEKO BALDINTZA BEREZIAK 42](#_Toc63777962)

VI.ERANSKINA LIZITATZAILEAREN ETA ZERRENDATUTAKO PROFESIONALEN ARTEKO BERARIAZKO KONPROMISOA

VII. Eranskina. Proposatutako talde teknikoaren eginkizunak esleitzea

# I. KAPITULUA - XEDAPEN OROKORRAK

## 1.- Kontratuaren objektua

1.- Kontratuaren objektua ezaugarrien taulako [**3. atalean**](#CC_3) deskribatutako zerbitzua da, betiere ezaugarrien taulan ezarritako baldintzekin bat. Hala badagokio, kontuan hartu beharko dira Europako Parlamentuko eta Kontseiluko 2014ko otsailaren 26ko 2014/23/EB eta 2014/24/EB zuzentarauen espainiar ordenamendu juridikorako transposizioa egiten duen Sektore Publikoko Kontratuen azaroaren 8ko 9/2017 Legeak (SPKL) aurreikusten dituen balizkoetan tramita daitezen aldaketak.

Atal horretan horrela ezartzen denean, sortaka egingo da lizitazioa, bertan deskribatzen diren baldintzak eta mugak aplikaturik, SPKLren 99. artikuluak dioenarekin bat. Plegu honetan kontratuari edo enpresa adjudikaziodunari egindako erreferentzia guztiak, kontratuen objektua zatitu deneko sorta bakoitzari egindakoak direla ulertuko da.

2.- Kontratuen Hiztegi Komuneko (CPV) nomenklaturari dagokion kodifikazioa ezaugarrien taulako [**3.** a**tale an**](#CC_3) dago jasota.

## 2.- Kontratuaren bitartez bete beharreko premia

Kontratu honekin beteko dira preskripzio teknikoen agirian deskribatuta dauden premia edo beharrak, zehazki bertan deskribatzen diren zerbitzuen bitartez.

## 3.- Lizitazioaren oinarrizko aurrekontua

Kontratuaren lizitazioaren oinarrizko aurrekontuaren zenbatekoa, ezaugarrien taulako [**4. atalean**](#CC_4) maximotzat adierazten dena da, balio erantsiaren gaineko zerga barne harturik, eta SPKLren 100.2 artikuluak zehaztutakoaren arabera kalkulatuko da.

## 4.- Kontratuaren balio zenbatetsia

1.- Kontratuaren balio zenbatetsia, SPKLren 101. artikuluaren arabera kalkulatua eta ezaugarrien taulako [**5. atalean**](#CC_5) jasoa, kontuan hartu da bai kontratu honi aplikatuko zaion adjudikazio prozedura eta izango duen publizitatea aukeratzeko, bai eta pertsona fisiko eta juridiko lizitatzaileen (aurrerantzean lizitatzaileak) gaitasun baldintzak eta aplikatzeko errekurtsoen araubidea finkatzeko. Balio zenbatetsi horretan sartuko dira, horrela aurreikusi gero, ezaugarrien taulako [**22. ataletan**](#CC_22) hurrenez hurren, adierazitako balizko kontratuzko goranzko aldaketak.

2.- SPKLren 101.5 artikuluan aurreikusiaren ondorioetarako, ezaugarrien taulako [**5. atalean**](#CC_5) adierazten da kontratuaren balio zenbatetsia zehazteko erabili den metodoa.

## 5.- Kontratuaren prezioa

1.- Kontratuaren prezioa adjudikaziotik ateratzen dena izango da. Balio erantsiaren gaineko zerga partida independente gisa jaso beharko du. Kontratuaren prezioan sartutzat joko dira aplikatu beharreko edozein motatako tributu, tasa eta kanonak, bai eta klausula agiri honetan aurreikusten diren betebeharrak betetzeak adjudikaziodunari dakarzkion gastu guztiak ere.

2.- SPKLren 102.4 artikuluan aurreikusiaren ondorioetarako, ezaugarrien taulako [**4. atalean**](#CC_4) adierazten da kontratuaren prezioa zehazteko erabili den sistema.

3.- Prezioaren zehaztapena oroharreko prezioan egiten den kontratuetan, kontratuaren prezioa enpresa adjudikaziodunak eskainiko du kontratuaren prezioa eta hura inoiz ez da lizitazio aurrekontutik gorakoa izango.

4.- Prezioaren zehaztapena prestazioko osagai edo unitateen prezio unitarioen bitartez egiten den kontratuetan:

a) Objektua osatzen duen unitate kopurua zehatz definitzen denean, adjudikaziodunak eskainitako prezio unitarioa unitate kopuruaz biderkaturik ateratzen den emaitza izango da prezioa.

b) Objektua osatzen duen unitate kopurua zehatz definitzen ez denean:

1) Unitate bakoitzaren prezioa adjudikaziodunak eskainia izango da.

2) Kontratuaren gehienezko mugako aurrekontua finkatuko da, nahiz aurrekontu horretako gastu efektiboa Administrazioaren behar errealek baldintzatuta egongo den; izan ere, Administrazioak ez du obligaziorik izango ez unitate kopuru jakin bat eskatzeko, ezta aurrekontua osorik gastatzeko ere.

5.- Ezaugarrien taulako [**4. atalean**](#CC_4) horrela adieraziz gero, lizitazioko oinarrizko aurrekontuan jasotzen diren prezio unitario partzialekiko igoera portzentaje bat duten prezio unitario partzialak barneratzen dituzten eskaintza ekonomikoak onartuko dira, horietan lizitazioko oinarrizko aurrekontuan jasotzen diren prezio unitario partzialekiko igoera portzentaje batez; dena den, ateratzen den gehienezko prezioak ezingo du, inoiz, oinarrizko aurrekontuaren zenbatekoa gainditu.

## 6.- Kreditua izatea Kontratuaren finantziazioa/urtealdiak

1.- Behar adinako kreditu egokia eta nahikoa dago, kontratua egikaritzeko kalkulatutako gehieneko gastuari aurre egiteko. Kontratua aurrekontu partiden kargura finantzatuko da, eta ezaugarrien taulako [**7. atalean**](#CC_7) ezartzen diren urteroko zenbatekoekin bat.

2.- Baldin eta, SPKLren 117.2 artikuluan aurreikusitakoarekin bat etorriz eta ezaugarrien taulan aurreikusitakoaren arabera, espedientea aldez aurretik izapidetzen bada, kontratua adjudikatu ahal izateko kreditu egoki eta nahikoa egotearen baldintza etengarria bete beharko da, dagokion ekitaldian kontratutik eratorritako betebeharrak bermatze aldera.

## 7.- Zerbitzua betetzeko epea eta lekua

1.- Zerbitzua betetzeko epea ezaugarrien taulako [**8. atalean**](#CC_8) ageri dena da, edo, bestela, enpresa adjudikaziodunak eskaintzen duena, eskaintzaileek epe osoa edota epe partzialak murriztea proposa dezaketen kasuan.

2.- Kontratuaren epea luzatu ahal izango da, baldin eta ezaugarrien taulako [**9. atalean**](#CC_9) horrela jasota badago. Luzapena derrigorrezkoa izango da kontratistarentzat SPKLren 29. artikuluan adierazitakoari jarraituz.

3.- Zerbitzuak toki jakin batean eman behar badira, ezaugarrien taulako [**11. atalean**](#CC_11) hala adieraziko da.

## 8.- Prezio berrikuspena

1.- Berrikuspena beharrezkoa balitz [**13. atalean**](#CC_13), adieraziko da, eta bertan jasoko da formula aplikagarria.

2.- Prezioak SPKLn (103. artikuluan eta hurrengoetan) ezarritako moduan berrikusiko dira.

## 9.- Kontratuaren publizitatea

1.- Kontratuak adjudikatzeko lizitazio iragarkia kontratatzailearen profilean argitaratuko da.

2.- Kontratatzailearen profilean, kontratua lizitatzeko deialdiari buruzko informazioa emango da, administrazio klausula partikularren agiriekin, dokumentazio osagarriarekin batera.

SPKLren 63. artikuluan jasotakoaren arabera kontratatzailearen profilean kontratu honi buruz argitaratuko den informazioa ezaugarrien taulako [**2. atalean**](#CC_02) adierazten den helbide elektronikoan kontsultatu ahal izango da.

## 10.- Informazioa, zerga, ingurumen, emakume eta gizonen berdintasun, hizkuntza berdintasun, enpleguaren babes, lan baldintza eta laneko arriskuen prebentzio, eta datu babesaren arloan

Organismo hauetan lortu ahal izango da honelako gaiei buruz indarrean dauden obligazio eta xedapenen informazioa:

* Fiskalitatea: Gipuzkoako Foru Aldundiko Ogasun eta Finantza Departamentua, eta gainerako zerga administrazioetan.
* Enpleguaren babesa, lan baldintzak eta lan arriskuen prebentzioa, eta desgaituak gizartean eta lan munduan txertatzea: Jaurlaritzako Lan eta Justizia Saileko Laneko eta Gizarte Segurantzako Zuzendaritza.
* Emakumeen eta gizonen arteko berdintasuna: Emakunde organismo autonomoa.
* Hizkuntza berdintasuna: Jaurlaritzako Hizkuntza Politikako Sailburuordetza.
* Ingurumenaren babesa: Gipuzkoako Foru Aldundiko Ingurumeneko eta Obra Hidraulikoetako Departamentuko Ingurumen Zuzendaritza Nagusia. IHOBE SA (Ingurumen Jarduketarako Sozietate Publikoa).
* Datu pertsonalak babesa: Datuak Babesteko Euskal Agentzia.

## 11.- Kontratuaren araubide juridikoa eta Administrazioaren eskumenak

1.- Kontratu honek administrazio izaera du, SPKLren 25. artikuluaren arabera. Alderdiak klausula agiri honetan eta kontratuaren parte diren bestelako dokumentuetan jasotakoari espresuki lotuta gelditzen dira.

2.- Baldintza agirietan aurreikusten ez denerako, kontratua honako hauek arautuko dute: SPKLk, Sektore Publikoko Kontratuei buruzko urriaren 30eko 30/2007 Legea partzialki garatzeko maiatzaren 8ko 817/2009 Errege Dekretuak (817/2009 Errege Dekretua); urriaren 12ko 1098/2001 Erregu Dekretua, Administrazio Publikoen Kontratuen Legeko Erregelamendu Orokorrak (APKLEO). Gainera, Euskal Autonomia Erkidegoko mailan (zenbait klausula sozial kontratazio publikoan sartzeko apirilaren 7ko 3/2016 Legea) nahiz Gipuzkoako Foru Aldundiaren mailan kontratazioa arautzeko ezarritako beste edozein xedapenek arautuko dute, baldin eta aplikagarri badira.

3.- Nolanahi ere, aurretik aipatutako legezko eta erregelamenduzko arauak SPKLren aurka ez doazen guztiak aplikatuko dira.

4.- Ordezko gisa, zuzenbide administratiboko gainerako arauak aplikatuko dira eta, horiek izan ezean, zuzenbide pribatuko arauak.

5.- Klausula agiri honen eta kontratuko beste dokumentuetako edozeinen artean desadostasunik izanez gero, klausula agiri hau nagusituko da.

6.- Kontratuko klausulak, kontratuaren parte diren bestelako dokumentuak eta gauza hitzartua betetzeko unean aplikagarriak diren jarraibide edo arauak, edo horien alderdiren bat, ez ezagutzeak ez du adjudikazioduna horiek guztiak betetzetik salbuesten.

7.- SPKLren 190. artikuluan aurreikusiarekin bat, kontratazio organoak du administrazio kontratua interpretatzeko eta hau betetzeko unean sortzen diren zalantzak erabakitzeko eskumena. Era berean, egindako kontratua aldatu ahal izango du, eta hori suntsiaraztea erabaki ahal izango du, betiere SPKLk eta berau garatzeko xedapenek jasotzen dituzten mugen barnean eta baldintzetan eta aipatzen dituzten ondorioekin.

8.- Kontratua aplikatu edo interpretatzerakoan, egikaritzean, aldatzean, betetzean edo suntsiaraztean sor litezkeen auziak Foru Aldundiko organo eskudunek erabakiko dituzte, kontratistari entzun ondoren, SPKLk 191. artikuluan eta APKLEOk 97. artikuluan ezarritako prozedurari jarraituz. Organo horiek hartzen dituzten erabakiak betearazi beharrekoak izango dira berehala.

9.- Interesdun baten eskariz hasitako prozeduretan, berariaz bestelakorik ezarri ez bada eta horien objektua diru zenbatekoak erreklamatzea, administrazio prerrogatibak baliatzea edo administrazio kontratu baten egikaritzeari, burutzeari edo azkentzeari buruzko beste edozein gai bada, ebazpena emateko aurreikusitako epea ebazpena jakinarazi gabe igaroz gero bere eskabidea administrazio isiltasunez ezetsitzat jo ahal izango du interesdunak, nahiz eta bere horretan iraungo duen ebazteko betebeharrak.

## 12.- Errekurtso araubidea

Kontratazio organoaren ebazpenen aurka, jarri ahal izango dira urriaren 1eko 39/2015 Legeak, Administrazio Publikoen Administrazio Prozedura Erkidearenak, sektore publikoko araubide juridikoari dagokionez indarrean dagoen erregulazioak eta Administrazioarekiko Auzien Jurisdikzioaren uztailaren 13ko 29/1998 Legeak aurreikusten dituzten errekurtso arruntak.

# II. KAPITULUA - KONTRATAZIOA

## 13.- Espediente mota eta lizitazio modua

1.- Kontratazio espedientea ezaugarrien taularen hasieran aurreikusitako prozedura eta tramitazioari jarraikiz garatuko da.

Aldaerak onartzen direnean, lizitatzaileek aukerak eskaini ahal izango dituzte, ezaugarrien taulako [**12. atalean**](#CC_12) ezarritako moduan eta, betiere, preskripzio tekniko partikularren agirian finkatutako baldintza, modalitate eta ezaugarriak jasoz, atal horretan bertan laburbiltzen baitira.

2.- Espedientearen presako tramitazioak ez du berekin ekarriko lizitazio eta adjudikazio eta formalizaziorako ezarritako epeak murriztea, SPKLren 119. artikuluan eta horrekin bat datozenetan ezarritako erregelekin bat.

## 14.- Pertsona natural edo juridiko lizitatzaileak

1.- Administrazioarekin kontratatu ahal izango dute pertsona natural edo juridikoek, espainiar zein atzerritarrek, baldin eta jarduteko erabateko gaitasuna badute, kontratatzeko inolako galarazpenek eragiten ez badie, eta kaudimen ekonomiko, finantzario, tekniko eta profesionala egiaztatzen badute.

Araudi aplikagarriak ezartzen duela-eta adjudikatzaileari eskatzen zaionean bere antolakundeari, irabazien xedeari, finantzaketa sistemari edota beste batzuei buruzko zenbait baldintza betetzea adjudikazio prozeduran parte hartu ahal izateko, alderdi horiek prozeduran aurkezten denean egiaztatu beharko ditu.

2.- Aurreko atalen gaitasunari, kaudimenari eta kontratatzeko debekurik ez izateari buruz aipatzen diren inguruabarrak eskaintzak aurkezteko azken egunean bete behar dira, eta kontratua hobetzen den unean mantendu egin beharko dira.

3.- Lizitatzaileek, halaber, kontratuaren objektu diren prestazioak gauzatzeko beharrezkoa den enpresa edo lanbide gaikuntza izan beharko dute, hala badagokio.

4.- Pertsona juridikoei ez zaie kontraturik adjudikatuko, baldin eta estatutuen edo sorrerako araudiaren arabera berezko dituzten helburuak, objektua edo jarduera esparrua kontratuaren prestazioekin bat ez badatoz.

5.- Era berean, Administrazioak kontratuak egin ahal izango ditu aldi baterako eratzen diren enpresa elkarteekin; horrelakoetan, ez da beharrezkoa kontratua adjudikatzen zaion arte enpresa elkartea eskritura publiko bitartez eratuta egotea.

Aldi baterako enpresa elkarte baten osaera aldatzen denean kontratua formalizatu aurretik eta ondoren, SPKLren 69. artikuluaren 8. apartatuan eta ondorengoetan jasotakoari jarraituko zaio. Horretarako, zer inguruabar gertatu den jakinarazi beharko zaio kontratazio organoari.

6.- Europar Batasuneko edo Europako Ekonomia Esparrua sinatu duten estatuetako enpresei eta Batasunetik kanpoko enpresei dagokienez, SPKLren 67. eta 68. artikuluetan jasotakoa aplikatuko da.

## 15.- Proposamenak aurkeztea

1.- Proposamenak [www.contratacion.euskadi.eus](http://www.contratacion.euskadi.eus) lizitazio elektronikorako plataformaren bitartez aurkeztuko dira, ezaugarrien taulako [**30. atalean**](#CC_30) jarritako epean, betiere kontratatzailearen profilean lizitazio iragarkia argitaratu eta biharamunetik aurrera.

2.- Dokumentazioa nahiz jakinarazpenak eta komunikazioak bidaltzeko, jarraitu egin beharko zaio klausula agiri honetako [**I. eranskinean**](#ax_1) jasotakoari.

3.- Dokumentuak izendatzeko unean kontuan hartuko dira klausula agiri honetako [**18.**](#cl18)eta[**19. klausuletan**](#cl19) adierazitako atalak, horietan adierazten baita BAT eta, hala badagokio, BI artxibo elektronikoetan jaso beharreko dokumentu edukia.

4.- Eskaintzak isil-gordekoak izango dira; horregatik, behar adina neurri hartuko da lizitazioa jendaurrean egin arte eskaintzak sekretuak izatea ziurtatzeko.

## 16.- Lizitatzaileei informazioa ematea

1.- SPKLren 138.3 artikuluak aipatzen duen informazio osagarri edo gehigarria eman beharra dagoenean, Administrazio kontratatzaileak informazio hori eman beharko du, beranduen eskaintzak aurkezteko finkatutako mugako data baino sei egun natural lehenago, betiere informazio eskaera mugako data hura baino, gutxienez, hamabi egun natural lehenago aurkezten bada. Eskaera hori lizitazio iragarkian eta ezaugarrien taulako [**1. atalean**](#CC_1) aurreikusten den helbide elektronikora zuzenduko da.

2.- Eskatutako argibideak kontratatzailearen profilean publiko egiten diren kasuetan, erantzunak lotesleak izango dira.

## 17.- Proposamenen edukia

1.- Proposamenak hurrengo klausuletan adierazten diren artxibo elektronikoetan aurkeztuko ditu lizitatzaileak edo lizitatzailearen ordezkari diharduen pertsonak.

2.- Artxibo elektroniko bakoitzean, aparteko orri edo fitxategi batean, edukia jasoko da, zenbakiz adierazita (APKLEO, 80.1 artikulua).

## 18.- BAT zk.ko artxibo elektronikoa: “BALIO IRIZPIDEEN BITARTEZ BALORATU BEHARREKO DOKUMENTAZIOA” (BAT zk.ko artxiboa dagoenean bakarrik)

1.- Ezaugarrien taulako [**19. atalean**](#CC_19) aurretik eta balio irizpide baten bitartez baloratu beharreko adjudikazio irizpideak jaso baldin badira, lizitatzaileak BAT zenbakiko artxibo elektronikoa aurkeztu beharko du, “BALIO IRIZPIDE BITARTEZ BALORATU BEHARREKO DOKUMENTAZIOA” izenarekin, horretan sartuz hartan eskatutako dokumentazioa.

2.- Artxibo elektroniko honetan ez da inolaz ere sartuko BI zenbakiko artxibo elektronikoan joan behar duen informaziorik.

3.- Orobat, lizitatzaileak datuak aurkeztu beharko ditu, jakinarazpenak eta komunikazioak jasotzeko, [**I. eranskinaren gehigarriko**](#ax_a1) ereduaren arabera, baita beste edozein agiri jasotzeko ere, proiektuan espresuki adierazten direnak, eta ahalbidetzen dutenak egiaztatzea eskaintzak betetzen dituela eskatu arren baloratuko ez diren zehaztapen teknikoak. Dokumentuak BAT zenbakiko artxibo elektronikoan sartuko dira, baldin eta artxibo elektroniko hori aurkeztea derrigorrezkoa bada; derrigorrez aurkeztu beharrik ez badago, ordea, BI zenbakiko artxibo elektronikoan sartuko dira.

## 19.- BI zk.ko artxibo elektronikoa: “FORMULEN APLIKAZIOAREN BITARTEZ EBALUATZEKO ESKAINTZA EKONOMIKOA ETA DOKUMENTAZIOA” (BAT zk.ko artxiborik ez dagoenean, artxibo BAKARRA izango da)

1.- “FORMULEN APLIKAZIOAREN BITARTEZ EBALUATZEKO ESKAINTZA EKONOMIKOA ETA DOKUMENTAZIOA” izeneko artxibo elektronikoan, eskaintza ekonomikoa eta formulen aplikazioaren bitartez ebaluatu beharreko bestelako dokumentuak jaso beharko dira.

2.- Proposamenak egokitu egingo zaizkio [**IV. eranskinean**](#ax_4) jasotzen den ereduari, eta ez da onartuko Administrazioak eskaintza kontuan hartze aldera funtsezkotzat hartzen duena argi eta garbi ezagutzea eragozten duten hutsak, akatsak edo ezabapenak dituen proposamenik. Lizitatzaileen eskaintza ekonomikoek, partida independente gisa, balio erantsiaren gaineko zergaren zenbatekoa adierazi beharko dute, jasanarazi behar den kasuan.

Bai eskaintza ekonomikoa bai artxibo elektroniko horietan jasotzen den bestelako dokumentazioa ezaugarrien taulako [**19. atalean**](#CC_19) adierazten diren irizpideekin bat ebaluatuko dira.

Gainera, [**IV. eranskinean**](#ax_4) honako hauek sartuta daude:

1. **Erantzukizunpeko adierazpena,** SPKLren 159.4.c) artikuluan jasotako edukia izango duena.
2. **Aldi baterako enpresa elkartea eratzeko konpromisoa, hala badagokio.** Enpresa bi edo gehiago lizitazio batera aurkezten direnean aldi baterako elkartea sorturik, dokumentu pribatua aurkeztu beharko dute, elkartea osatuko duten enpresen izenak eta inguruabarrak eta bakoitzaren partaidetza adierazita. Horiez gain, adjudikaziodun gertatuz gero aldi baterako elkartea formalki eratzeko konpromisoa bere gain hartzen dutela adierazi beharko dute (SPKLren 69. artikulua eta APKLEOren 24. artikulua). Agiri hori elkartea osatzen duen enpresa bakoitzaren ordezkariek sinatu beharko dute. Horrelakoetan, enpresa bakoitzak bere erantzukizunpeko adierazpena aurkeztu beharko du. Klausula agiri honetako [**II. eranskinean**](#ax_2) jasotzen da aldi baterako enpresa elkartea eratzeko konpromisoaren eredua.
3. **Espresuki erantzukizunpean adieraztea** bere eskaintza prestatzerakoan kontuan izan dituela fiskalitate, ingurumenaren babes, enpleguaren babes, genero berdintasun, lan baldintza, laneko arriskuen prebentzioa eta desgaitasunen bat duten pertsonen gizarteratze eta laneratze arloan indarrean dauden xedapenetatik eratorritako betebeharrak, desgaitasunen bat duten pertsona kopuru edo portzentaje jakin bat kontratatzeko eta ingurumena babesteko betebeharrak.
4. **Kaudimenari buruzko baldintzak zehazteko adierazpena** (Sektore Publikoaren Kontratuen Legeak 76. artikuluaren arabera).
5. **Lizitatzaileak zerbitzariak edo horiei lotutako zerbitzuak azpikontratatzeko asmoa** duela adierazten duen adierazpena. Ezaugarrien taulako [**16. atalaren**](#CC_16) arabera, adjudikaziodunak datu pertsonalak tratatuko baditu tratamenduaren arduradunaren kontura, adierazi beharko du zerbitzariek edo horiei lotutako zerbitzuek azpikontratatu nahi dituzten, eta lana aginduko dien azpikontratisten enpresa izena edo profila, kaudimen profesional edo teknikoaren baldintzen arabera definituta.
6. **Erantzukizunpeko adierazpena,** non enpresa lizitatzaileek zehaztu beharko duten beraiei kontratua adjudikatuz gero kontratuaren objektu den jarduera egiten duten langileei zer hitzarmen kolektibo aplikatuko dien. Bertan adierazi behar dute ahalik eta informazio gehien aurkeztuko dutela, kontratua adjudikatu ondoren langile horiei benetan aplikatuko zaizkien lan baldintzei buruz.
7. **Baimena,** administrazio publiko kontratatzaileari hau egiaztatzen duen informazioa lagatzeko: ordezkatutako enpresak Gipuzkoako Foru Aldundiarekiko bere zerga betebeharrak betetzen dituela, eta Segurtasun Sozialekiko betebeharrak.
8. **Adierazpena** (atzerriko enpresak direnean) **jurisdikzio eta auzitegi espainiarren mende jartzeari buruz**, atzerriko jurisdikzio foru aplikagarriari uko eginda.
9. **Enpresa lizitatzailearen erantzukizunpeko berariazko adierazpena, bera parte den enpresa taldeari buruzkoa** eta talde bereko sozietate guztiak hartzen dituena bera, Merkataritza Kodearen 42. artikuluan ezarritako baldintzetan. Inongo enpresa taldetakoa ez bada, adierazpenak horixe adierazi beharko du.
10. **Gipuzkoako Foru Administrazioaren kontratazio publikoari aplikatzeko jokabide kodea eta erakundearen zuzentasun esparrua** betetzeari buruzko adierazpena.
11. **Lizitatzaileen izaera konfidentzialeko dokumentu eta datuei buruzko adierazpena.** Enpresa lizitatzaileek, hala dagokionean, adierazi beharko dute aurkeztutako zer dokumentu administratibo eta tekniko eta zer datu diren, beren ustez, konfidentzialtzat jotzeko modukoak. Zirkunstantzia hori, gainera, argi adierazi beharko da (gain inprimatua, marjinan edo beste edozein modutan) halakotzat adierazitako dokumentuan bertan. Enpresa lizitatzaileek aurkeztutako dokumentuak eta datuak konfidentzial jo daitezke, horiek hirugarren pertsona edo entitate batzuei zabaltzea lizitatzailearen interes komertzial zilegien kontrakoa izan daitekeenean edo enpresen arteko lehia leiala kaltetu dezakeenean. Adierazpen hau egin ezean, dokumentu edo datu konfidentzialik ez dagoela ulertuko da.

3.- Kontratazio organoak edo kontratazio mahaiak, edozein unetan, dokumentu bidezko justifikazioa eskatu ahal izango dute, lizitatzaileek, erantzukizunpeko adierazpen bitartez, betetzen dituztela adierazitako baldintzei buruz.

Lizitatzaileak behar besteko epea izango du dokumentazio eskatua aurkezteko. Epe hori ezingo da bost egun baliodunetik gorakoa izan, errekerimendua jaso eta biharamunetik kontatzen hasita. Errekerimendua ez bada behar bezala aurkezten aipatutako epean, ulertuko da lizitatzaileak kendu egin duela bere eskaintza eta, horrenbestez, prozeduratik kanpo geratuko da.

4.- Eskaintzaren batek lizitazio oinarriaren aurrekontua gainditzen badu, ezarritako eredua nabarmen aldatzen badu, eskaintzaren zenbatekoan akats nabaria badu edo enpresa lizitatzaileak berak aitortzen badu akatsak dituela eta ez dela bideragarria, kontratazio mahaiak baztertu egingo du ebazpen arrazoitu bat emanez. Aldiz, ereduko hitz batzuk aldatzea edo kentzea, baldin eta ez badute ereduaren zentzua aldatzen, ez da nahiko arrazoi izango proposamena baztertzeko.

5.- Lizitatzaile bakoitzak eskaintza bakarra aurkez dezake, SPKLren 142. artikuluan aldaeren onargarritasunari buruz jasotakoa eragotzi gabe. Halaber, ezingo du beste enpresa batzuekiko aldi baterako elkartea eginez inolako proposamenik aurkeztu, aurretik bakarka aurkeztu badu, ezta aldi baterako elkarte bat baino gehiagotan badago ere. Printzipio hau urratuz gero, aldi berean aurkeztutako eskaintza guztiak ezetsi egingo dira.

6.- Proposamena enpresa elkarte batek egina denean, elkarteko enpresa guztiek izenpetu behar dute, zuzenean edo beren ordezkarien bitartez.

7.- Ezaugarrien taulako [**12. atalean**](#CC_12) aldaerak aurkeztea baimentzen denean, erreferentzia gisa oinarria hartzen duen eskaintza ekonomikoaz gain eskaintza ekonomiko bat jaso ahal izango du artxibo honek aldaera bakoitzeko. Aldaera bakoitzari dagokion eskaintza ekonomikoa, era berean, klausula agiri honetako [**IV. eranskinean**](#ax_4) ageri den ereduaren arabera formulatuko da, eta atal horretan adierazten diren kontzeptuak eta baldintzak jasoko ditu

## 20.- Aldaerak onartzea

1.- Aldaerak onartzen diren kasuan, lizitatzaile bakoitzak aurkezten duen proposamen bakarrak kontratuaren objektuari begira eskaintzea egoki irizten dion adina aukera jaso ahal izango du, preskripzio tekniko partikularren agirian finkatutako beharkizun, modalitate eta ezaugarri teknikoekin batera, azken horiek ezaugarrien taulako [**12. atalean**](#CC_12) laburtzen dira.Aldaerak ezaugarrien taulako atal horretan bertan ezartzen den moduan aurkeztuko dira, eta ezingo dute kontratuaren lizitazioko oinarrizko aurrekontua gainditu.

2.- Nolanahi ere, derrigorrezkoa izango da enpresa lizitatzaileentzat haiei eskatutako oinarrizko zerbitzuari bakarrik eta literalki dagokion proposamen bat aurkeztea. Betiere, prestazioa betetzeko epea eta prezioa, biak, klausula agiri honen hasierako ezaugarrien taulan jasotakoaren berdinak edo txikiagoak izan behar dira eta zehatz-mehatz bat etorriko dira lizitatzaileak aurkezten duen lan egitarauan adierazitakoekin.

## 21.- Proposamenak aurkeztearen ondorioak

1.- Proposamenak aurkeztuz gero, ulertuko da enpresa lizitatzaileak goitik behera onartzen dituela klausula agiri honetako eta preskripzio teknikoen agiriko klausulak, inolako salbuespen edo erreserbarik gabe, bai eta kontratazio mahaia eta organoa baimentzen dituela Sektore Publikoko Lizitatzaileen eta Enpresa Sailkatuen Erregistro Ofizialean edo Europar Batasuneko estatu kide bateko operadore ekonomikoen zerrenda ofizialetan jasotako datuak kontsultatu ditzaten.

Klausula agiriak ez onartzeak eskaintza atzera botatzea ekarriko du, ezinbestean.

2.- Lizitatzaileek ezingo dute beren proposamena kendu hamabost egun naturaletan, proposamenak irekitzen direnetik aurrera, adjudikazioduna aukeratzeko irizpide bakarra prezioa izan denean, edo bi hilabeteko epean, kontratua adjudikatzeko beste irizpide batzuk kontuan hartu direnean, SPKLren 158.2 artikuluan aurreikusitakoaren arabera. Epe hori hamabost egun baliodunez luzatuko da, baxuegi iritzitako eskaintzei dagokienez SPKLren 149. artikuluak aipatzen dituen izapideak bete behar direnean.

3.- Proposamen bat behar ez bezala erretiratzen bada, lizitatzaileak ezingo du Administrazio Publikoekin kontratatu, SPKLren 71.2 artikuluan xedatuarekin bat.

## 22.- Kontratazio mahaia

1.- Kontratazio mahaia izango da eskaintzak baloratzeko organo tekniko eskumenduna, eta SPKLren 326. artikuluan aurreikusitakoaren arabera eta, gainera, mahaiaren osaketa eta eginkizunak garatzen dituen maiatzaren 8ko 817/2009 Errege Dekretuaren 21. eta 22. artikuluetan jasotakoari jarraikiz.

2.- Mahaiaren osaketa ezaugarrien taulako [**29. atalean**](#CC_29) jasota dago. Hori kontratatzailearen profilaren bitartez argitaratuko da lizitazioaren iragarkiarekin edo, bestela, beti mahaia bera eratu aurretik aipatutako profileko iragarki espezifiko batekin.

3.- Kontratazio mahaiko kideen kasuan, kargu hutsen, gaixotasunen edo arrazoi justifikaturen batengatiko absentziaren kasuan ondoko ordezkapen araubideari segituko zaio:

- Mahaiburua: titularra bokalek ordezkatuko dute, klausula agiri honetako ezaugarrien taulan edo, bestela, kontratatzailearen profilean adierazten den ordena berari jarraikiz.

- Bokalak: bokalak, oro har, titularrak atxikita dauden zerbitzu edo kudeaketa unitateei atxikitako funtzionarioek ordezkatuko dituzte edo, bestela, bokalak berak mendeko diren zuzendaritzako beste zerbitzu batzuei atxikitakoek, eta mahaiburu kargua duenak izendatuko ditu. Ordezkapena deskribatutako moduan egin ezin bada, departamentuko kudeaketa zerbitzu ezberdinetara atxikitako funtzionarioek ordezkatuko dituzte bokalak, Mahaiburuko titularrak izendatuta.

- Kontu-hartzailetza eta Auditoretza Zerbitzuari atxikitako kidearen kasuan, zerbitzu horretako funtzionario batek ordezkatuko du.

- Idazkaria: kontratua kudeatzen duen departamentuari atxikitako eta mahaiburu kargua duenak izendatutako funtzionario batek ordezkatuko du.

## 23.- Eskaintzak irekitzea eta aztertzea

### 23.1.- BAT zenbakiko artxibo elektronikoak irekitzea eta aztertzea (bakarrik BAT zenbakiko artxibo elektronikoa dagoenean)

1.- Haren aurkezpena nahitaezkoa denean, kontratazio mahaiak ireki egingo ditu, eta kontratazio organoko zerbitzu teknikoek baloratuko dituzte proposamenak, horien edukia ezaugarrien taulako [**19. atalean**](#CC_19) adierazitako irizpideen arabera ebaluatzearren.

Nolanahi ere, aurreko paragrafoan aipatutako balorazioa BI zenbakiko artxibo elektronikoa irekitzeko egintza publikoaren aurretik egin beharko da.

2.- Lizitazio prozeduratik kanpo geratuko dira eskatzen diren baldintza teknikoak betetzen ez dituzten lizitatzaileak eta BAT zenbakiko artxibo elektronikoetan formulen aplikazioaren bitartez ebaluatu beharreko informazioa (BI zenbakiko artxibo elektronikoa) sartzen dutenak.

### 23.2.- BI zenbakiko artxibo elektronikoak irekitzea eta aztertzea

1.- BI zenbakiko artxibo elektronikoak ekitaldi publikoan irekiko dira eta, oro har, zuzenean jarraitu ahal izango da ekitaldia, kasuan kasuko kontratatzailearen profileko deialdian adierazten den estekaren bitartez.

2.- Balio irizpide bitartez ebaluatzeko irizpiderik baden kasuan, ebaluazio horren emaitza ekitaldi honetan adieraziko da.

3.- Ondoren, kontratazio mahaiak ireki egingo ditu onartutako lizitatzaileek aurkeztutako BI zenbakiko artxibo elektronikoak, “FORMULEN APLIKAZIOAREN BITARTEZ EBALUATZEKO ESKAINTZA EKONOMIKOA ETA DOKUMENTAZIOA” izenekoak, eta eskaintzak irakurriko ditu.

4.- Artxibo elektroniko horietan jasotzen den dokumentazioa ezaugarrien taulako [**19. atalean**](#CC_19) adierazten diren irizpideekin bat ebaluatuko da.

5.- Edonola ere, irizpide horien ebaluazioa BAT zenbakiko artxibo elektronikoetan jasotako dokumentazioaren balorazioaren ondotikoa izango da, beti.

### 23.3.- Kontratazio mahaiaren aktak

Aurreko atalen arabera jardundako guztia adierazita utziko da dagozkion aktetan, horiek prozeduraren emaitza eta izandako gorabeherak jasoko baitituzte.

## 24.- Balio irizpideen bidez kalifikatu daitezkeen adjudikazio irizpideen balorazio txostena eta kontratazio mahaiaren egintzen emaitza argitaratzea, eta lizitatzaile ukituei jakinaraztea

1.- Eskaintzen kalifikazioa, onarpena edo bazterketa kontratatzailearen profilean argitaratuko da. Argitaratze horretatik kanpo geratuko da indarrean dagoen legediarekin bat argitaratu ezin den informazioa. Dena den, kasuan-kasuan bidezko diren komunikazio edo jakinarazpenak zuzenduko zaizkie lizitatzaile ukituei.

2.- Lizitatzaile bat kanpoan uzten bada, egintza hori jakinaraziko zaio, urriaren 1eko 39/2015 Legeak, Administrazio Publikoen Administrazio Prozedura Erkidearenak, 40. artikuluan eta hurrengoetan ezarritako prozedurak jarraituz.

3.- Bitarteko elektroniko bidezko jakinarazpena errefusatua izan dela ulertuko da, jakinarazpena eskuratzeko moduan jarri eta hamar egun natural igaro direnean horren edukira sartu gabe; eta jakinarazpena Gipuzkoako Foru Aldundiaren egoitza elektronikoan eskuragarri jartzen denean, jakinarazpen betekizuna epe barruan bete dela ulertuko da.

## 25.- Adjudikazio irizpideak

1.- Kontratua adjudikatzeko irizpideak eta haztapena, bai oinarrizko eskaintzari eta bai aldaerei aplikatuko zaizkienak, lizitazio iragarkian eta ezaugarrien taulako [**19. atalean**](#CC_19) ezarritakoak izango dira.

2.- Ezaugarrien taulako [**19. atalean**](#CC_19) adierazten diren ezaugarri formalak (testu idatzien paperaren tamaina, marjinak, letra mota eta lerroartekoa –kontuan eduki gabe grafikoak, argazkiak, diagramak...–) betetzen ez dituzten eskaintzak aurkezten dituzten enpresei eskaintza formalki zuzentzea eskatuko zaie, haren eduki materiala aldatzeke baina. Eduki hori aldatzeak berehala prozeduratik baztertzea ekarriko du.

Errekerimendua egin ondoren formalitatea bete gabe jarraitzen badu, proposamenak ez dira baloratuko kasuan kasuko adjudikazio irizpideari dagokionez, baina hura ez betetzeak ez du, inola ere, proposamena adjudikazio prozeduratik kanpo utziko.

3.- Ez dira, inola ere, adjudikazio prozeduratik kanpo utziko honelako proposamenak: aipatutako [**19. atalean**](#CC_19) adjudikazio irizpideei buruzko atal bakoitzerako ezarritako gehieneko luze-laburra gainditzen dutenak (azalak eta aurkibideak kontuan hartu gabe). Gehieneko luze-laburra gaindituz gero, edukia baloratuko da onartutako gehieneko orrialde kopururaino.

4.- Enpresa lizitatzaileren batek ez badu aurkezten adjudikazio irizpideei buruzko dokumentazioa, enpresa horren proposamena ez da baloratuko aztertzen ari den irizpideari dagokionez.

## 26.- Eskaintzak baloratzea

1.- Bere eginkizunetan aritzeko, mahaiak beharrezko iritzitako txosten guztiak eskatu ahal izango ditu, SPKLren 146.2.b) artikuluan aurreikusiarekin bat.

2.- Eskatzen diren preskripzio teknikoak betetzen ez dituzten proposamenak kanpoan utziko ditu kontratazio mahaiak.

## 27.- Eskaintzak argitzea

Kontratazio organoak edo kontratazio mahaiak aurkeztutako eskaintzei buruzko argibideak eskatu ahal izango dizkiete lizitatzaileei, edo eskaintzen erredakzioko akats material agerikoak zuzentzeko esan, betiere tratu berdintasunaren printzipioa errespetatuta eta eskaintzen baldintzak aldatzeko inolako aukerarik eman gabe. Jardundako guztia dokumentu bidez adierazita utzi beharko da espedientean.

## 28.- Balio nabarmenki baxuegiak dituzten eskaintzak

1.- Proposamen bati baxuegi irizten zaiola-eta betetzerik izango ez dela ulertzeko parametro objektiboak finkatuko ditu kontratazio organoak ezaugarrien taulako [**19. atalean**](#CC_19).

2.- Puntuaziorik onena lortu duen lizitatzailearen eskaintza nabarmenki baxuegia dela uste izanez gero, kontratazio mahaiak lizitatzaileari eskatuko dio, behin eskaintzak eta adjudikazio proposamena ebaluatu eta sailkatu ondoren, eskaintza baxuegia izatea eragin duten proposameneko parametroak arrazoituta eta zehatz jakinarazteko, justifikatzeko eta xehakatzeko, betiere jakinarazpena bidali denetik bost laneguneko epean. SPKLren 149. artikuluko 4.etik 6.era bitarteko ataletan aurreikusitako prozedura tramitatuko du, eta, emaitza ikusirik, proposamena onartzea edo atzera botatzea proposatuko dio kontratazio organoari.

## 29.- Prozedurako ondorengotza

1.- Bat egiteko, zatitzeko edo enpresaren ondarea edo jarduera adar bat eskualdatzeko eragiketa bat gertatzen bada prozedura izapidetzen den bitartean eta kontratua egin baino lehen, sozietate bereganatzailea, bat egitearen emaitza dena, zatiketaren onuraduna dena edo enpresa ondarearen edo jarduera adarraren eskuratzailea izango da enpresa lizitatzailearen edo hautagaiaren ondorengoa prozeduran, baldin eta horretarako gaitasuna badu eta kontratatzeko debekurik ez badu eta bere kaudimena nahiz sailkapena egiaztatzen baditu, adjudikazio prozeduran parte hartu ahal izateko administrazio klausula partikularren agirian eskatutako baldintzak beteta.

2.- Aurreko ataleko eragiketak enpresa elkarteak egiaztatzen baditu SPKLren 69. artikuluaren esanak jarraituko dira.

## 30.- Kontratua ez adjudikatzeko edo ez egiteko erabakia eta adjudikazio prozeduran Administrazioak atzera egitea

1.- Kontratua ez adjudikatzeko edo ez egiteko edo SPKLren 152. artikuluko baldintzetan adjudikazio prozeduran atzera egiteko erabakia bakar-bakarrik formalizazioaren aurretik hartu ahal izango du kontratazio organoak. Erabakia lizitatzaileei jakinarazi beharko die.

2.- Kasu bietan, hautagai egokiei edo lizitatzaileei ordaina eman beharko zaie, baldintza-agiri honetako ezaugarrien taulako [**26. atalak**](#CC_26) zehazten duen kopurukoa.

## 31.- Adjudikazioa

### 31.1.- Eskaintzak sailkatzea, kalitate-prezio erlaziorik oneneko eskaintza aurkeztu duen lizitatzaileak aurretiazko beharkizunen egiaztagiriak aurkeztea eta adjudikazio proposamena egitea

1.- Behin ekitaldi publikoa egin ondoren, eta BI zenbakiko artxibo elektronikoa irekitzeko saioan bertan, aktarekin batera dagokion balorazioa eta kontratua adjudikatzeko proposamena bidaliko dizkio kontratazio mahaiak kontratazio organoari, aurretik, hala badagokio, baldintza agiriko baldintzak betetzen ez dituzten eskaintzak baztertuta. Proposamenean, ezaugarrien taulako [**19. atalean**](#CC_19) jasotako irizpideen aplikazioz bakoitzari emandako puntuazioaren arabera beheranzko hurrenkeraz antolatuta agertuko dira eskaintzak, kalitate-prezio erlazio onena duena identifikatuta.

Kontratua adjudikatzeko proposamenak ez du eskubiderik sortzen proposatutako lizitatzailearen alde, eta, beraz, hark ez du eskubiderik eskuratuko Administrazioaren aurrean harik eta kontratua formalizatzen ez den arte.

Kontuan hartzeko irizpide bakarra prezioa denean, ulertuko da eskaintzarik onena preziorik txikiena jasotzen duena dela.

2.- Saio berean, Lizitatzaileen eta Enpresa Sailkatuen Erregistro Ofizialean egiaztatuko da enpresa behar bezala inskribatuta dagoela SPKLren 159.4.f).3 artikuluan jasotakoari jarraituz.

Lizitatzaileen eta Enpresa Sailkatuen Erregistro Ofizialeko inskripzioan ez badago puntuaziorik onena lortu duen enpresak egiaztatu beharreko beharkizunetako bat, kontratazio mahaiak eskatuko dio zazpi egun balioduneko epean, komunikazioa bidaltzen denetik aurrera, dagokion dokumentazioa aurkez dezala.

3.- Era berean, puntuaziorik onena atera duen enpresari eskatuko zaio, komunikazio elektronikoaren bidez, zazpi egun balioduneko epean, komunikazioa bidaltzen zaionetik aurrera, honako hauek egin ditzala:

1. Aurkeztu beharko du **giza baliabideak eta bitarteko materialak egiaz badituela egiaztatzen duen dokumentazioa**, ezaugarri taulako [**15. atalean**](#CC_15) jasotako profilak eta zehaztapenak betez.
2. **Kaudimena kanpo bitartekoak erabiliz egiaztatzeko** (SPKLren 75. artikulua), frogatu egin beharko da egiaz badirela kontratua betetzeko giza baliabide eta baliabide materialak, beste entitate horiek idatziz hartutako konpromisoa aurkeztuz.

Lizitatzaileak, kontratua betetzeko, bere kaudimena egiaztatzeko aurkeztu dituen bitarteko berak erabiliko ditu. Aurreikusi ezindako arrazoiak sortu direla eta horiek ordezkatu behar izanez gero, pareko kaudimena egiazta dezaketen beste bitarteko batzuk baliatuko ditu, betiere Administrazioak baimenduta.

1. **Berdintasun plan bat baduela justifikatzeko dokumentazioa** aurkeztu beharko du, SPKLren 71.1.d) artikuluan xedatzen duenari jarraikiz, 250 langiletik gorako enpresa denean.
2. **Langile desgaituen kopuruari buruzko frogagiriak** aurkeztu beharko ditu. 50 langile edo gehiago dituzten enpresek egiaztagiriak aurkeztuko dituzte, ziurtatzeko betetzen dutela % 33 edo gehiagoko desgaitasuna duten pertsonentzat gordetako lanpostuen kuota betetzen dutela, edo modu osagarrian edo subsidiarioki, betetzen dituztela har ditzaketen neurri alternatiboak, kontuan hartuta azaroaren 29ko 1/2013 Errege Dekretu Legegilea, desgaitasuna duten pertsonen eskubideen eta haiek gizarteratzearen lege orokorraren testu bategina onartzekoa, nahiz lege hori garatzen duen araudia.
3. **Ingurumen kudeaketako arauak eta kalitate bermearen ingurukoak betetzeari buruzko ziurtagiriak** aurkeztu behar ditu. Ezaugarri taulako [**14. atalean**](#CC_14) hala jasota badago, eta han adierazitakoari jarraituz.
4. **Lizitatzaileak azpikontratatzeko asmoa duen kontratu zatiari** buruzko dokumentazioa aurkeztu behar du. Ezaugarrien taulako [**17. atalak**](#CC_17) eskatzen duenean, puntuazio hoberena atera duen enpresak adierazi egin beharko du kontratuaren zer zati azpikontratatzea aurreikusi duen, azpikontratazioaren diru zenbatekoa ehuneko gisa adierazita, lan hori egingo duten azpikontratisten izena edo enpresa profila (kaudimen profesional edo teknikoko baldintzen arabera definituta) zehaztuta (SPKLren 215. artikulua).
5. Hala badagokio, bidezkoa den **behin betiko bermea** honela gordailatu ahal izango da:
* Banku kontuaren nazioarteko zenbakia duen ES71 2095 0611 09 1062462774 kontuan, diruzko bermeak direnean; horrelakoetan, egindako gordailua egiaztatzen duen frogagiria ere sartu beharko da.
* Kontratazio organoaren aurrean, idatzoharra egindako baloreen ibilgetze ziurtagiriak, abalak edo kauzio aseguruen ziurtagiriak direnean (ikusi eredua [**III. eranskinean**](#ax_3)).

4.- Aurreko 2. eta 3. ataletako dokumentazioa ezarritako epearen barnean behar bezala aurkezten ez bada, ulertuko da lizitatzaileak atzera egin duela bere eskaintzan. Horrenbestez, lizitazioko oinarrizko aurrekontuaren % 3 eskatuko zaio, BEZa kanpo, zigor kontzeptuan.

Aurreko paragrafoan aipatutako kasuan, eskaintzen sailkapenean hurrengo den lizitatzaileari dokumentazio berbera eskatuko zaio (SPKLren 150.2 artikulua).

5.- Klausula honetan adierazia emandako epearen barnean betetzen ez duen lizitatzaileari, dolo, erru edo zabarkeriaz jardun baldin badu, kontratatzeko galarazpena ezarri ahal izango zaio, SPKLren 71.2 a) artikuluan aurreikusiaren arabera

### 31.2.- Behin betiko bermea

1.- SPKLren 145. artikuluaren arabera eskaintzarik onena aurkezten duen lizitatzaileak behin betiko berme bat eratu beharko du, eta kontratazio organoaren eskura jarri. Bermea lizitatzaileak eskainitako amaierako prezioaren % 5 izango da edo lizitazioaren oinarrizko aurrekontuarena, kontratua unitateko prezioen arabera formulatzen denean, balio erantsiaren gaineko zerga kanpoan utzita. Berme horren eraketa zazpi egun balioduneko epean egiaztatu beharko da [**31.1 klausulan 3. atalean**](#cl31_1_3) aipatutako jakinarazpena bidali eta hurrengo egunetik aurrera.

2.- Ezaugarrien taulako [**18. atalean**](#CC_18) agertzen den behin betiko bermea SPKLren 108. artikuluan eta APKLEOren 55. artikuluan eta hurrengoetan aurreikusitako edozein modutan eratu ahalko da. Beharkizun hori adjudikaziodunaren erruz betetzen ez bada, Administrazioak ez dio adjudikatuko.

3.- Ezaugarrien taulako atal horretan hala aurreikusten bada, prezioa atxikiz eratu ahal izango da.

Prezioa atxikiz eratzen bada, behin betiko bermea kontratistari jasanaraziko zaio, aldez aurretik berariazko baimena izanik, hartako zenbatekoa lehenengo fakturatik eta hurrengoetatik kenduz, zenbateko osora iritsi arte.

4.- Kontratistari eska dakizkiokeen zigorrak edo kalte-ordainak bermearen bitartez gauzatzen badira, kontratistak berriz jarri beharko du bermea, edo lehendik jarritakoa dagokion kopuruz handitu, haiek gauzatzen direnetik hamabost egun naturaleko epean; horrela ez egitea kontratua suntsiarazteko arrazoia izango da.

5.- Kontratuan izandako aldaketaren bat dela eta kontratuaren prezioa ere aldatzen bada, bermea egokitu egin beharko da, kontratua aldatzeko erabakia lizitatzaileari jakinarazten zaion egunetik kontatzen hasi eta hamabost egun naturaleko epean, hain zuzen prezio berriarekiko proportzioa mantendu dezan.

6.- Nolanahi ere, behin betiko bermea SPKLren 110. artikuluan aipatutako kontzeptuez erantzuteko erabiliko da. Kontzeptu horien barruan sartuta dago kontratistak ez betetzea kontratuari lotutako prestazioak oker betetzearen ondorioz hirugarrengoei eraginkako kalte-galerak ordaintzeko betebeharra, SPKLren 196. artikuluan jasota dagoena.

7.- Berme osagarria SPKLren 107.2 artikuluan jasotakoaren arabera ezarriko da, eta, hala badagokio, ezaugarrien taulako [**18. atalean**](#CC_18) xedatutakoari jarraituko zaio.

### 31.3.- Adjudikazioa

1.- Kontratazio organoak kontratua adjudikatu beharko du [**31.1 klausulak**](#cl31_1) aipatzen duen dokumentazioa jaso eta hurrengo bost egun baliodunen barruan.

Ezingo da utzi adjudikatu gabe lizitazio bat, baldin eta klausula agirian ageri diren irizpideen arabera onargarria den eskaintza edo proposamenen bat badago.

2.- Adjudikazioaren ebazpena arrazoitua izan beharko da eta enpresa hautagai eta lizitatzaileei jakinaraziko zaie, eta kontratatzailearen profilean argitaratuta egon beharko da hamabost eguneko epean.

3.- Enpresa adjudikaziodunak kontratuaren objektu den jarduera egiten duten langileei aplikatu beharreko hitzarmen kolektiboari buruzko informazioa jasoko da adjudikazio ebazpenean eta kontratatzailearen profilean argitaratuko da.

4.- Aurreko 2. atalak aipatzen dituen jakinarazpenak eta publizitateak beharrezko informazioa izango dute, eta bereziki SPKLren 151.2 artikuluak galdatua, hain zuzen adjudikazio prozeduran interesa duten pertsonek behar beste oinarritutako errekurtsoak jarri ahal izan ditzaten adjudikazio erabakiaren kontra.

5.- Adjudikazioaren motibazioan SPKLren 155.3 artikuluan jasotako konfidentzialtasun salbuespena aplikatu beharko da.

6.- Edonola ere, kontratua zer epetan formalizatu behar den adieraziko da bai jakinarazpenean bai kontratatzailearen profilean, SPKLren 153. artikuluak xedatzen duenarekin bat.

7.- Jakinarazpena Gipuzkoako Foru Aldundiaren egoitza elektronikoko agerraldi bitartez egingo da.

## 32.- Kontratua formalizatzea

1.- Kontratua administrazio dokumentuan formalizatu beharko da. Dokumentu hori lizitazioaren baldintzei lotuko zaie estu-estu, eta behar besteko titulua izango da edozein erregistro publikotan aurkezteko. Nolanahi ere, kontratua eskritura publiko bihurtzeko eska dezake kontratistak, eta, orduan, bere kontura izango ditu eskritura publikoak egiteak sortzen dituen gastuak. Kontratua formalizatzeko dokumentuan ezingo da inola ere sartu adjudikazio irizpideak aldatzea eragingo duen klausularik.

2.- Kontratua formalizatzen denean burutuko da eta, horrenbestez, ezin izango da inolaz ere kontratua betetzen hasi, aurrez formalizatu bitartean.

3.- Kontratua sinatu aurretik, adjudikazioduna ordezkatzen duen pertsonak honakoak aurkeztu beharko dizkio kontratazio organoari:

a) Bere identitatea eta ordezkaritza egiaztatzen dituzten dokumentuak.

b) Adjudikazioduna aldi baterako enpresa elkartea baldin bada, elkartearen eraketaren eskritura publikoa, elkarteari eman zaion IFK eta ahalorde nahikoa duen ordezkariaren izendapena.

4.- Kontratuaren formalizaziorako gehienezko epea bost egun baliodunekoa izango da, adjudikaziodunak adjudikazioaren jakinarazpena jaso eta hurrengo egunetik kontatzen hasita.

5.- Kontratuaren edukian espresuki jaso beharko dira adjudikaziodunak proposamen teknikoan, eta alderdi sozialen eta ingurumenekoen gaineko adjudikazio irizpidetzat baloratutako alderdiei dagokienez, bere gain hartutako obligazioak, hain zuzen ere urriaren 29ko 11/2014 Foru Arauak, erosketa publiko sozialki arduratsuari buruzko kontratu klausulak foru sektore publikoko kontratazioan txertatzekoak, 11.3 artikuluan ezartzen duenarekin bat.

6.- Adjudikaziodunari egotz dakizkiokeen arrazoiak direla eta kontratua ez bada formalizatu adierazitako epearen barnean, lizitazioko oinarrizko aurrekontuaren % 3 eskatuko zaio, BEZa kanpo, zigor kontzeptuan; kopuru hori jasotzeko, behin betiko bermera joko da lehenik, horrelakorik eratua den kasuetan. Horretaz gain, kontratatzeko galarazpena ere ezarri ahal izango zaio, SPKLren 71.2.b) artikuluan aurreikusiarekin bat.

7.- Kontratua ez formalizatzeko arrazoiak Administrazioari egozteko modukoak badira, berandutzeak eragindako kalteen ordaina emango zaio kontratistari.

8.- Kontratuaren formalizazioari publizitatea emango zaio, SPKLren 154. artikuluan xedatutakoaren arabera.

# III. KAPITULUA - KONTRATUA EGIKARITZEA

## 33.- Kontratuaren arduraduna

1.- Kontratazio organoak, kontratua adjudikatzeko ebazpenean, kontratuaren pertsona arduraduna izendatuko du. Pertsona horren eginkizuna izango da kontratua betetzen dela ikuskatzea eta beharrezko erabakiak hartu eta jarraibideak ematea, hitzartutako prestazioa behar moduan eta egoki gauzatuko dela ziurtatzearren.

Era berean, kontratuaren arduradun izango den pertsonak laguntzaileak eduki ahal izango ditu, titulu profesional edo jakintza espezifikoen arabera. Laguntzaile horiek kontratua adjudikatzeko ebazpenean bertan identifikatuko dira, eta, hori une horretan ezinezkoa bada, ondorengo ebazpen batean.

Kontratuaren arduraduna izango da enpresa adjudikaziodunaren eta kontratazio organoaren arteko solaskidea.

2.- Bere eginkizunak garatu ahal izateko, arduradunak eta laguntzaileak libre sartu ahal izango dira kontratuaren objektu den prestazioa garatzen den lekuetara, eta egoki iritzitako ikuskapen guztiak egin ahal izango dituzte, segurtasun eta osasun koordinatzaile izendatzen duen pertsonak lagunduta, betiere kokaleku horiek eta haien baldintza teknikoak kontratuaren objektu diren prestazioak garatzeko erabakigarriak badira. Kasu horietatik at, kontratuaren arduradunak lekuetara sartzeko beharra justifikatu beharko du, berariaz eta xehetasunez espediente administratiboan; espediente hori kontratazio organoak berretsi beharko du aurretik.

Era berean, egoki deritzoten informazio eta dokumentazioa eskatu ahal izango dute, bai eta, kontratuaren objektua behar bezala betetzeko eta betetze horretako edozein gorabehera konpontzeko, beharrezko bilerak sustatu eta deitu ere.

3.- Kontratuaren arduradunak ezarriko ditu jarraibideak.

Zehazki, honako eginkizun hauek dagozkio:

1. Kontratua betetzeko lanak kontratuan bertan jasotako baldintzetan eta aurreikusitako epean egikaritzen ari direla egiaztatzea. Eginkizun horrek ahalbidetuko du beharrezko ekintzak, jarduera horrek kontratuaren kalitate beharkizunak eta klausula sozialak, ingurumenekoak eta berritzaileak betetzen ote dituen egiaztatzearren.
2. Kontratazio organoari aditzera ematea edozein motatako ez-betetzeak eta, hala dagokionean, zigorrak ezartzeko, kontratua eteteko, kontratua suntsiarazteko, kontratua behar bezala egikaritzea bermatzeko bestelako neurriak hartzeko edo enpresa kontratistaren ez-betetzeak eragiten dituen kalteengatiko ordaina Administrazioari emateko prozedura abia dadin proposatzea.
3. Kontratuan beharrezko den aldaketa oro gomendatzea, esaterako zehaztapen, jarraibide edo jardun eraginkorragoak eman ditzaketen beste beharkizun batzuen kasuan.
4. Kontratuari atxikitako giza baliabide eta baliabide materialen aldaketak baimentzea, betiere kontratazio organoak emandako jarraibideen ildotik, kontratuaren aldaketarik ez dakarten kasuetan.
5. Luzapenen premia eta egokitasunaren berri ematea eta arrazoitzea.
6. Enpresa kontratistak azpikontratistekiko dituen ordainketa obligazioak betetzen dituela egiaztatzea.

4.- Kontratua egikaritu bitartean kontratuaren arduraduna edo laguntzaileak aldatzen badira, enpresa kontratistari horren berri emango zaio, idatziz, eta kontratatzailearen profilean argitaratuko da.

## 34.- Kontratistaren ondorengotza

1.- Enpresak edo enpresen jarduera-adarrak batzen, zatitzen, jartzen edo eskualdatzen direnean, kontratuak jarraitu egingo du kontratua adjudikatzen zaion entitatearekin, hori subrogatu egingo baita kontratuari dagozkion eskubide eta obligazioetan, betiere SPKLren 98. artikuluan eskatzen diren baldintzak betetzen badira. Kontratista aldi baterako enpresa elkartea denean, SPKLren 69.9 artikuluan jasotakoa beteko da.

2.- Kontratistaren betebeharra da Administrazioari era frogagarrian jakinaraztea nortasun juridikoari eragiten dion aldaketa oro. Horrelakoetan eten egingo da kasuan kasuko fakturak ordaintzeko legez aurreikusten diren epeen konputua, harik eta aldaketak egiaztatzen diren arte.

3. Subrogazioa ezinezkoa bada kontratua eskuratuko duen entitateak beharrezkoak diren kaudimen eta gaitasun baldintzak betetzen ez dituelako, kontratua suntsiarazi egingo da, eta adjudikaziodunaren erruz suntsiarazi dela joko da ondorio guztietarako.

## 35.- Kontratua besteri lagatzea

1.- Kontratuari dagozkion eskubideak eta betebeharrak hirugarren bati laga ahal izango dizkio pertsona edo enpresa adjudikaziodunak, betiere lagatzailearen ezaugarri teknikoak edo pertsonalak kontratua adjudikatzeko arrazoi erabakigarria izan ez badira eta lagapenak merkatuko lehiaren egiazko murrizketa eragiten ez badu.

2.- Kontratistak bere eskubide eta betebeharrak hirugarren bati laga ahal izan diezazkion, beharkizun hauek bete beharko dira:

1. Kontratazio organoak lagapena egiteko baimena berariaz eta aurretik ematea.
2. Lagatzaileak kontratuaren zenbatekoaren gutxienez % 20 betea izatea.
3. Enpresa lagapen hartzaileak kontratuak egiteko gaitasuna eta kontratuaren betetze fasearen arabera galda daitekeen kaudimena izatea, eta ez dio eragin behar kontratatzeko inolako debekuk.
4. Enpresa adjudikaziodunaren eta enpresa lagapen hartzailearen arteko lagapena eskritura publiko bitartez formalizatzea.

3.- Lagapen hartzailea lagatzaileari dagozkion eskubide eta betebehar guztietan subrogatuko da.

## 36.- Enpresa kontratistaren egikaritze baldintzak eta betebeharrak

### 36.1.- Baldintza orokorrak

1.- Kontratua betetzeko zehatz-mehatz segituko dira klausula agiri honetan eta preskripzio teknikoen agirian jasotako klausulak, eta interpretatzeko unean jarraitu egin beharko dira kontratuaren arduradunak kontratistari emandako jarraibideak.

2.- Adjudikaziodunaren erantzukizuna izango da zerbitzuari lotutako prestazioen kalitatea, bai eta kontratua betetzerakoan Administrazioarentzat edo hirugarren pertsonentzat huts, akats, metodo desegoki edo ondorio okerretatik sortzen diren ondorioak ere.

3.- Pertsona edo enpresa kontratistak lantalde eta langile egokiekin egin beharko du zerbitzua, eta lanen martxak noiznahi sortzen dituen premiei behar bezala erantzun. Bere eskaintzan aipatutako bitarteko teknikoak ere jarriko ditu eta, oro har, lanak ondo egiteko behar diren guztiak.

4.- Nolanahi ere, kontratistak erantzukizun zibileko aseguru bat izan beharko du, balizko kalteen erantzukizuna estaltzeko. Enpresa adjudikaziodunak aseguru kontratu horren kopia aurkeztu beharko du, bai eta kontratu hori sinatu aurretik ordaindutako azken ordainagiriaren kopia ere. Gainera, baldin eta ezaugarri taularen [**24. atalean**](#CC_24) hala jasotzen bada, aipatutako estaldurak ziurtatu eta han zehaztutako aseguru osagarriak izan beharko ditu.

Nolanahi ere, kontratistak ordainduko ditu kalte-galerak, aseguru polizetako mugak gainditzen dituen zatian eta polizek estali gabeko ondasunetan eta arriskuetan.

5.- Entitate kontratatzaileak zehaztuko du kontratistaren prestazioa hori gauzatu eta betetzeko jarritako baldintzetara egokitzen ote den, eta, hari eskatuko dio, hala badagokio, kontratupeko prestazioak egin ditzala eta haiek jasotzean hautemandako akatsak konpondu ditzala. Baldin eta egindako lanak ez badira egokitzen kontratupeko prestaziora, kontratistari egoztekoak diren akats edo hutsen ondorioz, prestazioari uko egin ahal izango dio, eta salbuetsita geldituko da hari ordaintzeko betebeharretik edo, hala badagokio, eskubidea izango du hari ordaindutako prezioa berreskuratzeko.

6.- Lizitaziora aurkezten diren enpresek borondatez onartzen dute lizitatze, adjudikatze eta betetze prozesuetatik eratorritako datu guztiei gardentasuna ematea.

### 36.2.- Kontratua egikaritzeko baldintza bereziak

1.- Aurrekontuko ekitaldi bakoitzeko abenduaren lehenengo hamabostaldian, eta orohar, kontratua jaso aurretiko hilabetean, enpresa kontratistak adjudikazio irizpideen eta izaera sozialeko egikaritze baldintza berezien ebaluazioa aurkeztu beharko du [**V. eranskinean**](#ax_5) jasotakoari jarraituz.

2.- Kontratua egikaritze baldintza berezi guztiak baldintza berdinetan eskatuko zaizkie hura egikaritzean parte hartzen duten azpikontratista guztiei.

3.- Ezaugarrien taulako [**20. atalean**](#CC_20) **a**urreikusitakoez gain, egikaritzeko betebehar bereziak dira jarraian adierazten direnak:

#### 36.2.1.- Lan eta gizarte arloko betebeharrak eta ingurumenaren babesaren arlokoak

1.- Kontratistak lan, Gizarte Segurantza eta laneko segurtasun nahiz osasun eta ingurumenaren babes arloetako lege, erregelamendu eta hitzarmen xedapen guztiak bete beharko ditu, baita klausula agiri hauetan xedatutakoak ere.

2.- Kontratistak kontratua egikarituko duten langileei aplikatuko dizkien lan baldintzak izango dira enpresa kontratistaren jarduera kokatuta dagoen sektorearen maila txikieneko esparruko azken hitzarmen kolektiboan ezarritakoak; betiere, eragotzi gabe indarrean egon daitezkeen eta aipatutako hitzarmena hobetzen duten enpresaren beste hitzarmen edo itun batzuek ezarritakoak.

3.- Kontratuaren indarraldi osoan zehar, enpresa kontratistak kontratura atxikitako langileen lan baldintzak mantendu beharko ditu hitzarmen kolektibo aplikagarria kontuan hartuta, eta ezingo ditu lan baldintza horiek okerragotu; nahiz eta aurrerago hitzarmen horren indarraldia amai daitekeen, lan hitzarmenen indarraldiaren amaierari buruz legeetan edo hitzarmenetan aurreikusitakoa betez. Obligazio hori bete dela ulertuko da hitzarmenak indarra galdu aurreko –halakorik gertatuz gero– berehalako unean hitzartuta zegoen orduko soldata mantentzen bada. Edonola ere, lan baldintzak mantendu direla ulertuko da baldin eta lan baldintzak aldatu badira enpresa kontratistaren eta langileen ordezkaritzaren arteko adostasunaren bidez. Hala ere, soldata baldintzak ezingo dira inola ere alorreko hitzarmen kolektibo aplikagarrian xedatutakoak baino apalagoak izan. Kontratistak egoera hori egiaztatzeko behar den informazio edo dokumentazioa aurkeztu beharko dio kontratazio organoari.

4.- Kontratistak zehaztu beharko dute haiei kontratua adjudikatuz gero kontratuaren objektu den jarduera egiten duten langileei zer hitzarmen kolektibo aplikatuko dien. Horretarako, kontratua adjudikatu ondoren langile horiei benetan aplikatuko zaizkien lan baldintzei buruz eskatzen den informazio guztia aurkeztu beharko dute.

5.- Kontratuari atxikitako langileen lan baldintzen edozein aldaketa, baldin eta adjudikazioaren unean aplikagarria den hitzarmen kolektiboan xedatutakoei eragiten badie, aldez aurretik jakinarazi beharko zaizkio kontratazio organoari. Komunikazio horretan negoziazioari buruzko justifikazio dokumentazioa agertu beharko da, bai eta lan baldintza berrien edukia, aldaketa horrek kontratuaren kostuen egituran izango duen berehalako eta etorkizuneko eragina ere.

6.- Azpikontrataziorik egiten bada, klausula honetan xedatutakoa bete beharko du enpresa azpikontratistak. Azpikontratatutako jarduerari hasiera eman baino lehen, enpresa kontratistak egiaztatuko du azpikontratatutako enpresako langile guztiak Gizarte Segurantzan izena eta alta emanda daudela, eta horren berri emango dio kontratazio organoari.

7.- Enpresa kontratistak klausula honetan xedatutako betebeharrak ez betetzeagatik, entitate kontratatzailea zigortzen badute ez-betetze horren ondorioz sortutako ondorio ekonomikoak bere gain hartzera, ondorio horiek kontratistari jasanaraziko dizkio. Horretarako, administrazio kontratatzaileak beharrezko jarduketa administratibo edo judizialak egiteko eskubidea izango du, harik eta ordaindutako zenbateko osoa berreskuratu arte.

#### 36.2.2.- Kontratuaren egikaritzeari atxikitako langileei buruzko betebeharrak

1.- Adjudikaziodun gisa proposatutako enpresak aurkeztu behar du, kontratatutako jarduerari hasiera eman aurretik, kontratua egikaritzera bideratutako langileen zerrenda, eta, aldi berean, egiaztatu beharko du haiek Gizarte Segurantzan alta emanda eta afiliatuta daudela.

Horren ordez, erantzukizunpeko adierazpen bat aurkeztu beharko du, data horretan kontratua egikaritzen arituko diren langileak kontratupean ez izanari buruz eta haiek kontratatzen dituenean haien guztien afiliazio eta alta egiaztatzeko konpromisoari buruz, hori guztia kontratupeko jarduera hasi aurretik.

2.- Enpresak langile berriak kontratatzen dituenean, behartuta egongo da entitate kontratatzaileari informazio eta dokumentazio hau ematera:

- Gizarte Segurantzako afiliazioa eta alta.

- Kontratuen modalitatea, objektua, kategoria edo talde profesionala eta lansaioa.

- Urteko soldata gordina (ordainsarien kontzeptuen arabera xehatuta).

- Hala badagokio, hitzarmen kolektibo aplikagarria eta indarrean dauden itun aplikagarriak.

- Behar denean, lan horretarako gaitzen duen titulazio akademikoa.

3.- Enpresa kontratistak kontratuaz arduratzen den pertsonari bidaliko dizkio, hilero, kontratuari atxikitako langile guztien zerrenda eta hari lotutako gainerako pertsona fisiko eta juridiko guztien zerrenda, bai eta langileen soldaten eta Gizarte Segurantzako kuoten ordainketaren egiaztagiriak ere.

4.- Kontratuaren baldintzak betetzen ari direla egiaztatzeko, kontratazio organoak beharrezko informazio pertsonal egokia bakarrik eskuratu ahal izango du, gehiegizkoa izan gabe eta datuen kalitate printzipiora egokituta, betiere datu babesaren legerian jasotako printzipioak betez.

5.- Baldin eta, enpresa kontratistak klausula honetan xedatutako betebeharrak ez betetzeagatik, entitate kontratatzailea zigortzen badute ez-betetze horren ondorioz sortutako ondorio ekonomikoak bere gain hartzera, ondorio horiek kontratistari jasanaraziko dizkio. Horretarako, administrazio kontratatzaileak beharrezko jarduketa administratibo edo judizialak egiteko eskubidea izango du, harik eta ordaindutako zenbateko osoa berreskuratu arte.

#### 36.2.3.- Subrogazio kasuetako betebeharrak

1.- SPKLren 130. artikuluan jasotako informazio betebeharra aplikatuz, ezaugarrien taulako [**26. atalean**](#CC_26) informatzen da subrogazioak eragindako langileen kontratuen baldintzez, enpresa lizitatzaileek beraiei kontratua adjudikatuz gero benetako lan kostuen ebaluazio egokia egin dezaten.

Informazio hau ematen da: subrogazioari lotutako langileen zerrenda, aplikaziozko hitzarmen kolektiboa, lan kategoria, kontratu mota, antzinatasun data, lansaioa, kontrataren mugaeguna, langile bakoitzaren soldata gordina, subrogazioari lotutako langileei aplikagarri zaizkien itunak eta, derrigorrezkoa denean, titulazio akademikoa.

2.- Enpresa berriari kontratua adjudikatuta, baina kontratua betetzen hasi aurretik, zerbitzuaren prestazioa uzten duen enpresak enpresa berriari ziurtapen bat emango dio, non agertu behar diren langileen izenak, jaiotegunak, mota guztietako ordainsari guztiak (ordainsarien kontzeptuaren arabera xehatuta), antzinatasuna, kontratuen modalitatea, kontratuan aurreikusitako mugaeguna, lansaioa, kategoria edo talde profesionala eta indarrean dauden itun aplikagarri guztiak, bai eta Gizarte Segurantzako Diruzaintza Orokorraren ziurtapena (Gizarte Segurantzarekiko betebeharretan egunean egoteari buruzkoa) eta ordaindu behar dituen zati proportzionalen likidazioaren ordainagiriak ere. Era berean, adjudikaziodun berriaren eskura jarriko ditu hark hura guztia egiazkoa dela egiaztatzeko egoki deritzen agiriak.

Enpresan langileen ordezkariak daudenean, ziurtapenarekin batera, ordezkari horien ziurtapena aurkeztu beharko du, gutxienez aurreko paragrafoan jasotako datuei buruz.

3.- Baldin eta subrogazioa gertatu ondoren lan kostuak handiagoak badira aurreko kontratistak kontratazio organoari emandako informazioaren arabera dauden kostuak baino, kontratista berriak zuzenean aurreko kontratistaren aurka egin dezake.

4.- Prestazioa uzten duen kontratistak erantzungo du subrogazioak eragindako langileei ordaindu gabe utzitako soldatez eta Gizarte Segurantzako kotizazioez, nahiz eta kontratua suntsiarazi eta langileak kontratista berriak subrogatuak izan, inola ere betebehar hori azken kontratista horri egotzi gabe (salbu eta subrogazioa Langileen Estatutuko 44. artikulua aplikatuta gertatu bada). Horretarako, entitate kontratatzaileak atxiki egingo ditu, behin soldata horiek ordaindu ez direla egiaztatuta, kontratistari zor zaizkion kopuruak, soldata horien ordainketa bermatze aldera, eta, gainera, ez du behin betiko bermea itzuliko harik eta soldaten ordainketa egiaztatu arte.

5.- Baldin eta, enpresa kontratistak klausula honetan xedatutako betebeharrak ez betetzeagatik, entitate kontratatzailea zigortzen badute ez-betetze horren ondorioz sortutako ondorio ekonomikoak bere gain hartzera, ondorio horiek kontratistari jasanaraziko dizkio. Horretarako, entitate kontratatzaileak beharrezko jarduketa administratibo edo judizialak egiteko eskubidea izango du, harik eta ordaindutako zenbateko osoa berreskuratu arte.

#### 36.2.4.- Bete beharreko hizkuntza betebeharrak

1.- Kontratu honek nahitaez bete behar du hizkuntza ofizialtasun bikoitzaren araubidea, hain zuzen ere Euskal Autonomia Erkidegoko Autonomia Estatutuak 6. artikuluan ezarria eta Euskararen Erabilera Normalizatzeko azaroaren 24ko 10/1982 Oinarrizko Legean eta Gipuzkoako Foru Aldundiaren eta haren erakunde autonomoen jarduera eremuan euskararen erabilera normalizatzeko indarrean dagoen planean erregulatua.

2.- Ezaugarrien taulan bestelakorik adierazten ez bada, enpresa adjudikaziodunak bi hizkuntza ofizialetan entregatuko ditu kontratuaren objektua osatzen duten azterlan, txosten, proiektu eta bestelako lanak, software ezberdinen testu eta soinu interfazeak barne.

3.- Diseinu eta jarduketa guztiak planteamendu elebidun batekin egin behar dira, euskaraz eta gaztelaniaz; dena dela, kasu jakin batzuetan, egokia izan daiteke euskarari lehentasuna ematea, planteatutako ekintzaren ezaugarrien arabera eta herritarren segmentuaren arabera. Betiere, herritarren hizkuntza aukeratzeko eskubidea bermatuko da.

4.- Euskararen erabilpena bermatuko da errotuluetan, argitalpenetan, seinaleztapenetan, abisu eta komunikazioetan, eta, oro har, solaskidetzan.

5.- Kontratuak egikaritzeko orduan, hirugarrengoekin edo oro har herritarrekin harremanik eduki behar bada, kontratua egikaritzeko ardura duen enpresaren eta kontratua dela eta harremanak eduki beharreko hirugarren pertsonen arteko idatzizko eta ahozko komunikazioa egiteko orduan, erabiltzaileak edo hirugarren pertsonak kasu bakoitzean hautatutako hizkuntza erabiliko da. Lehenetsitako aukerarik aipatzen ez bada, adjudikazioa egiteko ardura duen enpresak pertsona fisiko zein juridikoei bidaltzen dizkien jakinarazpen eta komunikazioak bi hizkuntza ofizialetan idatzita egon beharko dira. Horrek ez du eragozten, edozein unetan, herritarrak nahiago duen hizkuntza hautatzeko eskubidea erabiltzea, eta hizkuntza ofizialetako bat bakarrik erabiltzeko eskatzea.

#### 36.2.5.- Emakumeen eta gizonen arteko berdintasun esparruko betebeharrak

1.- Enpresa adjudikaziodunak, kontratua egikaritzeko orduan, emakumeen eta gizonen arteko berdintasuna bermatzeko neurriak ezarri beharko ditu arlo hauetan: lanpostua eskuratzeko aukerak; sailkapen pertsonala; sustapena; iraupena; prestakuntza; lansariak; kalitatea eta lan egonkortasuna; jardunaldiaren iraupena eta antolaketa; baita kontratuari atxikitako langileen familia bizitza, lan bizitza eta bizitza pertsonala uztartzeko neurriak ere, hain zuzen ere martxoaren 22ko 3/2007 Lege Organikoak, emakumeen eta gizonen berdintasun eragingarrirakoak xedatutako moduan.

2.- Enpresa adjudikaziodunak hizkera ez-sexista erabili beharko du kontratu hau egikaritzean sortzen den dokumentazio, publizitate, irudi edo material guztietan. Halaber, emakumeen bazterketa iradokitzen duten irudiak edota estereotipo sexistak ekidin beharko ditu, eta berdintasun balioak, presentzia orekatua, aniztasuna, erantzukidetasuna eta genero rol zein identitateen aniztasuna sustatu beharko ditu.

3.- Enpresa edo entitate adjudikaziodunak bermatuko du sexu jazarpena eta sexu arrazoiek eragindako jazarpena prebenitzeko behar diren neurriak hartzen direla, hamar langiletik gora arituko diren kontratuetan.

#### 36.2.6.- Betebeharrak azpikontratazioan

1.- Azpikontratuak egin ahal izateko, beharkizun hauek bete behar dira:

1. Adjudikaziodunak aldez aurretik eta idatziz jakinarazi behar dio kontratazio organoari azpikontratuak egiteko asmoa, zerbitzuaren zein zati azpikontratatzeko asmoa duen eta azpikontratistak nortzuk diren zehaztuz. Horrez gain, azpikontratisten izena, harremanetarako datuak eta lege ordezkariak zeintzuk diren adierazi beharko du, eta, era berean, azpikontratistek kontratua egikaritzeko gaitasuna dutela behar bezala justifikatu beharko du, baita Sektore Publikoarekin kontratatzeko debeku egoeran ez daudela ere.

Azpikontratistak SPKLren 71. artikuluan aurreikusten diren kontratatzeko debeku edo gaitasun eza ez dituela egiaztatu ahal izateko, kontratistak nahitaez aurkeztu beharko du azpikontratistak sinatutako erantzukizunezko aitorpen bat, gauzak horrela direla adierazten duena.

Azpikontratuak ez badatoz bat eskaintzan zehaztutakoarekin, bai eskaintzan izenez adierazitako enpresariekin egin ordez beste batzuekin egiten direlako, edo eskaintzan adierazitako profil profesionalaren araberakoak ez direlako, ezin izango dira egin, jakinarazpena bidali eta gaitasunari nahiz kaudimenari buruzko egiaztagiriak aurkezten direnetik hogei egun natural igaro arte, non eta azpikontratu horiek ez diren aldez aurretik eta berariaz baimendu, eta entitate kontratatzaileak ez badu, epe horren barne, horien aurka dagoela adierazteko jakinarazpenik egin. Araubide hori aplikatuko da, era berean, eskaintzan, lanbide profila deskribatuz identifikatu badira azpikontratistak.

1. Hogei egun naturaleko epea igaro gabe ere egin ahal izango dira azpikontratuak, betiere kontratistaren erantzukizunaren pean, baldin eta hori egitea beharrezkoa bada larrialdi bati erantzuteko edo presazko neurriak ezarri behar direlako, eta behar bezala justifikatzen eta jakinarazten bada.
2. Isilpeko kontratuetan edo izaera erreserbatukoetan, edo segurtasun neurri bereziez babestuta egikaritu beharrekoetan, lege nahiz araudien arabera, edo Administrazioaren segurtasunaren funtsezko interesak babestu beharrak hala eskatzen duenean, azpikontratazioa egiteko, kontratazio organoaren baimen espresua beharko da beti.

2.- Ezaugarrien taulako [**17. atalean**](#CC_17) aipatzen diren zeregin kritikoak ezingo dira azpikontratatu, kontratista nagusiak zuzenean egin beharko ditu.

3.- Azpikontratistak kontratista nagusiaren aurrean baino ez daude behartuta. Horrenbestez, azken hori izango da kontratua egikaritzearen gaineko erantzukizun osoa hartuko duena Administrazioaren aurrean, gizarte edo lan arloko betebeharrak betetzea barne, bai eta datuen babesari buruzko Estatuko eta Europar Batasuneko araudiaren mende egoteko betebeharra ere.

Enpresa kontratista nagusiaren erantzukizun esklusiboa ez da ezertan aldatuko, nahiz eta aurreko 1. atalaren a) eta b) letretan adierazitako komunikazioen indarrez egin diren azpikontratuen berri izan Administrazioak – edo c) letran ezarritako kasuan emandako baimena izanda ere.

4.- Kontratistak ezingo du inolaz ere kontratu zati bat egikaritzeko hitzarmenik egin antolamendu juridikoaren arabera kontratuak egiteko desgaituta dauden pertsonekin edo SPKLren 71. artikuluan jasotako egoeraren batean dauden pertsonekin.

5.- Enpresa kontratistak azpikontratazioari buruzko informazioa eman beharko dio langileen ordezkaritzari, lan legerian xedatutakoaren arabera.

6.- Enpresa edo entitate adjudikaziodunak azpikontratua jasoko duen dokumentua aurkeztu beharko dio kontratazio organoari. Dokumentu horretan, enpresa edo entitate azpikontratistak kontratu honetan aurreikusitako klausulei dagokienez dituen betebeharrak eta horiek ez betetzearen ondorioak ezarri beharko dira.

7.- Azpikontratistei ordaintzeari dagokionean, SPKLren 216. artikulua bete beharko da, baita abenduaren 29ko 3/2004 Legea, Merkataritza eragiketetako berankortasunaren arauko neurriak ezartzen dituena, aldatzen duen uztailaren 5eko 15/2010 Legeko hirugarren xedapen iragankorrean xedatutakoa ere.

8.- Kontratistak kontratuan parte hartzen duten azpikontratistei edo hornitzaileei egin beharreko ordainketak zehatz-mehatz bete dituen egiaztatu ahal izango du Administrazioak.

Horretarako, Administrazioak hala eskatuz gero, kontratuan parte hartzen duten azpikontratisten edo hornitzaileen zerrenda bidali beharko dio kontratistak, xehetasun guztiekin, haien parte hartzea gauzatzen denean; bertan, bakoitzaren azpikontratazio edo hornidura baldintzak ere zehaztu beharko dira, ordainketaren epearekin zerikusi zuzena dutenean.

Halaber, Administrazioari frogagiri bat aurkeztuko dio, horrek hala eskatuz gero, SPKLren 216. artikuluan eta abenduaren 29ko 3/2004 Legean xedatutako ordainketa epeak bete direla adierazten duena.

#### 36.2.7. Laneko segurtasun eta osasun esparruko betebeharrak

1.- Laneko segurtasun eta arriskuen prebentzioko esparruan indarrean dauden xedapenak bete beharko ditu enpresa kontratistak, baita hitzarmen kolektibo aplikagarritik eratorritakoak ere.

2.- Enpresa kontratistak nahitaezko edo beharrezko laneko segurtasun eta higiene neurriak hartu beharko ditu, kontratu honen objektuari lotuta dauden langileen osotasunarentzat edo osasunarentzat sor daitezkeen arriskuei aurrea hartzeko.

3.- Kontratuaren objektuaren izaera dela eta, kontratistaren langileek administrazio kontratatzailearen zentroetan zerbitzuren bat emateko esku hartu behar badute (edo, azpikontratistarenek, halakorik badago), eta lantoki horietan Administrazioaren langile propioek ere lan egiten badute, esku-hartzeari ekin baino lehen, horretan lan egingo duten enpresa eta langile autonomo guztiek lankidetzan jardun beharko dute, eta garatuko dituzten jarduerek sor ditzaketen berariazko arriskuei buruzko informazioaren elkartrukea egin beharko dute, hain zuzen arrisku horiek langileengan eragina izan badezakete. Enpresa bakoitzak bere langileei jakinaraziko dizkie jarduera aldiberekotasunagatik sortzen diren arriskuak, eta beharrezko koordinazio bitartekoak jarriko dituzte. Horretarako, jasotako informazioa kontuan hartuko da lan arriskuen ebaluazioa eta dagozkion prebentzio jardueren plangintza egiteko orduan.

Kasu horietan, jarduerari ekin baino lehen, honako dokumentazio hau aurkeztu beharko da, Jarduera enpresarialen koordinazioari buruzko urtarrilaren 30eko 171/2004 Errege Dekretua betez:

1. Kudeaketa prebentiboko dokumentua, baita hartu beharreko prebentzio neurriak ere.
2. Egin beharreko lanen prebentzio jardueren plangintza.
3. Jaso izanaren agiria, kontratistak sinatuta, baita azpikontratistak sinatuta ere, halakorik badago, egiaztatzeko administrazio kontratatzailearen eskutik lantokiko eta bertako instalazioetako berezko arriskuei buruzko dokumentazioa jaso dela, baita arrisku horiei aurrea hartzeko prebentzio neurriei eta jarraibideei buruzkoa eta larrialdi egoeretan aplikatu beharreko neurriei buruzkoa ere.
4. Aplikatutako prebentzio antolakuntzaren modalitatea. Hirugarren prebentzio zerbitzu bat aplikatzen bada, Prebentzio Zerbitzuarekin egindako kontratuaren kopia bat aurkeztu beharko da, hiru espezialitate hauekin: Segurtasuna, Higienea, Ergonomia eta Psikosoziologia Aplikatua, eta, gainera, Osasunaren Zaintza; eta prebentzio zerbitzu hori indarrean dagoela egiaztatzen duen ordainagiri edo ziurtagiria.
5. Kontratua egikarituko duten langileen zerrenda eta haren objektua betetzeko esleituko den makineria.
6. Kontratua egikaritzeko atxikitako langileek kontratuko lanak egiteko mediku-egokitasunari buruzko egiaztagiriak.
7. Kontratua egikarituko duten langileek prebentzio esparruan jaso duten prestakuntzaren eta informazioaren frogagiria; horren barne egon beharko dira lantokiko eta bertako instalazioetako berezko arriskuen inguruan jasotako informazioa, arrisku horiei aurrea hartzeko prebentzio neurriak eta jarraibideak eta larrialdi kasuetan aplikatu beharrekoak.
8. Kasu bakoitzean beharrezkoak diren babes ekipamendu indibidualen entregaren frogagiria.
9. Enpresak bere makineria edo lanerako ekipamenduak erabiltzen baditu, adostasun deklarazioa, CE markak edo uztailaren 18ko 1215/1997 Errege Dekretura, langileek lan tresneria erabiltzerakoan segurtasun eta osasun arloetan errespetatu beharreko gutxieneko xedapenak ezartzen dituenera egokitzeko dokumentazioa eta horiek erabiltzeko eskuliburua. Halaber, tresna horiek erabili behar dituzten langileek horretarako berariazko prestakuntza jaso duela eta horiek erabiltzeko baimenduta daudela adierazten duen ziurtagiria.
10. Produktu kimikoen segurtasun fitxak, enpresa kontratistak edo azpikontratistak produktu kimikorik erabili behar badu.
11. Segurtasun eta osasuneko arauak betetzen direla bermatuko duen pertsonaren izena; baita administrazio kontratatzailearen langileak koordinatzeko bitartekoak ere. Horrez gain, dagozkion prebentzio baliabideak eskuragarri jartzea, baldin eta horrelakorik beharrezkoa bada.

Enpresa kontratistak beste enpresa bat azpikontratatzen badu kontratuaren objektuaren atal bat egiteko, enpresa kontratistak klausula honetan zehaztutako egiaztapenak eskatu beharko dizkio enpresa azpikontratistari (autonomoei), hain zuzen ere enpresa kontratistak entitate kontratatzailearen aurrean aurkezteko.

Bereziki bermatu beharko da enpresa azpikontratistak laneko segurtasun eta osasun esparruko betebehar guztiak betetzen dituela, eta zehazki, prebentzio jardueren koordinazioari eta beharrezko prebentzio baliabideak eskuragarri jartzeari buruz, araudiak xedatutakoa betetzen dela.

Enpresa kontratistak bermatu beharko du jarduera gauzatzeko eta lanen zuzendaritza zuzenean egiteko azpiegitura eta baliabide nahikoa dituela enpresa azpikontratatuak.

Entitate kontratatzaileak zainduko du kontratistek eta azpikontratistek lanen arriskuei aurrea hartzeko araudia betetzen dutela. Horretarako beharrezkoa den edozein neurri hartu ahal izango du.

4.- Zerbitzu kontratuaren objektuaren izaera dela eta, kontratistaren (edo, hala badagokio, azpikontratistaren) langileek entitate kontratatzailearen lantokiren batean zerbitzua eman behar badute eta bertan kontratatzailearen langileek zerbitzurik ematen ez badute, ezingo da kontratuaren objektu den jarduera abian jarri, baldin eta aldez aurretik administrazio kontratatzaileak jarduera hauek egin ez baditu:

* Jardueran parte hartzen duten enpresei lantokiko arriskuen berri ematea, hain zuzen ere bertan garatu beharreko jardueretan eragina izan dezaketena, baita arrisku horiei aurrea hartzeko neurrien berri ematea ere.
* Enpresa kontratistari larrialdietarako neurrien berri ematea.

Lantoki horretan, enpresa bat baino gehiagoko langileek lan egin behar badute, jarduera abian jarri baino lehen, Jarduera enpresarialen koordinazioari buruzko urtarrilaren 30eko 171/2004 Errege Dekretua betez, enpresa eta langile autonomo guztiek elkarlanean jardun beharko dute, eta garatuko dituzten jardueren berariazko arriskuei buruzko informazioaren elkartrukea egin beharko dute, hain zuzen arrisku horiek beste enpresetako langileengan eragina izan badezakete. Enpresa bakoitzak bere langileei jakinaraziko dizkie jarduera aldiberekotasunagatik sortzen diren arriskuak, eta beharrezko koordinazio bitartekoak jarriko dituzte. Horretarako, jasotako informazioa kontuan hartuko da lan arriskuen ebaluazioa eta dagozkion prebentzio jardueren plangintza egiteko orduan.

Jarduera abian jarri baino lehen, kontratistak eta, halakorik badago, azpikontratistak aurkeztu beharko dute administrazio kontratatzailearen eskutik lantokiko eta bertako instalazioetako berariazko arriskuen, jarduerei eragin diezaieketen lantokiko arriskuen eta arrisku horien prebentzioko eta larrialdi kasuetarako neurrien inguruko dokumentazioa jaso izanaren agiri sinatua.

5.- Baldin eta enpresa kontratistak edo azpikontratistak kontratuari atxikita dituen langileek ez badute zerbitzurik ematen entitate kontratatzailearen lantokietan, baina haren makineria, ekipoak, produktuak, lehengaiak edo tresnak erabiltzen baditu, jarduera hasi aurretik, entitate kontratatzaileak enpresa kontratistari edo azpikontratistari emango dio haren makineria, ekipoak, produktuak, lehengaiak edo tresnak erabili eta manipulatzeko beharrezkoa den informazioa eta, aldi berean, enpresa kontratistak edo azpikontratistak dokumentuz frogatu beharko du, jarduera hasi aurretik, kontratua betetzen duten langileek izan badutela entitate kontratatzaileak emandako makineria, ekipoak, produktuak, lehengaiak edo tresnak erabili eta manipulatzeko beharrezkoa den informazioa eta formazioa eta, gainera, hark emandako informazioa ezagutzen duela.

6.- Baldin eta, enpresa kontratistak klausula honetan xedatutako betebeharrak ez betetzeagatik, entitate kontratatzailea zigortzen badute ez-betetze horren ondorioz sortutako ondorio ekonomikoak bere gain hartzera, ondorio horiek kontratistari jasanaraziko dizkio. Horretarako, entitate kontratatzaileak beharrezko jarduketa administratibo edo judizialak egiteko eskubidea izango du, harik eta ordaindutako zenbateko osoa berreskuratu arte.

#### 36.2.8.- Enpresa kontratistaren langileei buruzko betebeharrak

1.- Bakarrik enpresa kontratistak aukeratuko ditu baldintza agirietan jasotako titulazio eta esperientzia beharkizunak (titulazio eta esperientziari buruzko berariazko beharkizunak jarriz gero) bete eta kontratuaren egikaritzeari atxikitako lantaldean sartuko diren langileak. Halere, horrek ez du kenduko kontratazio organoak beharkizun horiek betetzen direla ziurtatzea.

2.- Enpresa kontratista saiatuko da lantaldea egonkorra izaten eta, halakorik izatekotan, haren osaeraren aldaketak puntualak eta justifikatuak izaten, zerbitzua behar bezala emate aldera (exijentzia hori justifikatzen duten arrazoiak daudenean). Beti kontratazio organoari informatuko zaio, administrazio klausula partikularren agirian jasotakoaren arabera.

3.- Enpresa kontratistak konpromisoa hartzen du, bere langileei dagokienez, modu egiazkoan, eraginkorrean eta jarraian enpresari guztiei dagokien zuzendaritza boterea erabiltzeko. Horregatik, bada, eginkizun hauek hartzen ditu bere gain: soldatak negoziatzea eta ordaintzea; baimenak, lizentziak eta oporrak ematea; ordezkapenak egitea; laneko arriskuak ekiditeko lege betebeharrak betetzea; beharrezko gertatuz gero, diziplinazko zigorrak ezartzea; Gizarte Segurantzako xedapenak eta, bereziki, kotizazioak eta prestazioak ordaintzeari dagozkionak betetzea; eta, oro har, enplegatzailearen eta langileen arteko kontratu harremanetik datozen gainerako eskubide eta betebehar guztiak betetzea.

4.- Enpresa kontratistak bermatuko du, batez ere, kontratuaren egikaritzeari atxikitako langileek beren jarduera gauzatuko dutela beraien eginkizunen muga gainditu gabe, betiere kontuan hartuta kontratuaren objektu diren baldintza agiriek mugatutako jarduera.

5.- Enpresa kontratistak gutxienez pertsona bat izendatu beharko du, bere enpresako langileen artetik, koordinazio teknikoaz arduratzeko. Eginkizun hauek beteko ditu pertsona horrek:

1. Solaskidea izatea bere enpresaren eta entitate kontratatzailearen artean. Horretarako, komunikazioa bideratuko du enpresaren eta kontratuari atxikitako lantaldeko langileen artean, batetik, eta entitate kontratatzailearekin, bestetik, betiere kontratua betetzeari lotutako alderdiei dagokienez.
2. Lan zereginak kontratua betetzeaz arduratzen diren langileen artean banatzea, eta kontratupeko zerbitzuaren prestazioari dagokionez beharrezkoak diren laneko agindu eta jarraibideak ematea.
3. Lantaldeko langileek beraiei agindutako eginkizunak betetzen dituztela gainbegiratzea, eta langile horiek lantokira joaten direla kontrolatzea.
4. Kontratuaren egikaritzeari atxikitako langileen oporrak antolatzea. Horretarako, behar bezala koordinatu behar dira enpresa kontratista eta entitate kontratatzailea, zerbitzuaren martxa egokia eten ez dadin.
5. Entitate kontratatzailea informatzea kontratuaren egikaritzeari atxikitako lantaldearen osaeraren aldaketen inguruan, behin-behinekoak izan edo iraunkorrak izan, [**36.2.2 klausulan**](#cl36_2_2) jasotakoaren arabera.

6.- Enpresa kontratistak bere dependentzia edo instalazioetan egikaritu beharko du kontratua, salbu eta baldintza agirian aurreikusita badago zerbitzuak entitate kontratatzailearen dependentzietan ematea eta espresuki hala baimen bada. Kasu horretan, entitate kontratatzaileak langile publikoen languneez besteko eremuak jarriko ditu enpresa kontratistaren esku. Enpresa kontratistak zainduko du bere langileek zerbitzu horiek berari emandako kokalekuan ematen dituztela.

7.- Baldin eta, enpresa kontratistak klausula honetan xedatutako betebeharrak ez betetzeagatik, entitate kontratatzailea zigortzen badute ez-betetze horren ondorioz sortutako ondorio ekonomikoak bere gain hartzera, ondorio horiek kontratistari jasanaraziko dizkio. Horretarako, entitate kontratatzaileak beharrezko jarduketa administratibo edo judizialak egiteko eskubidea izango du, harik eta ordaindutako zenbateko osoa berreskuratu arte.

### 36.3.- Informazioaren segurtasunaren arloko betebeharrak

1.- Kontratistak eta haren zerbitzuko langileek konfidentzialtzat jo beharko dituzte Gipuzkoako Foru Aldundiak emandako informazioa, datuak edo espezifikazioak, edo kontratua egikaritzean eskuratuak izan direnak. Beraz, haiek ezin izango dira, ez osorik eta ez partzialki, argitaratu, kopiatu, erabili, laga edo hirugarrenei mailegatu, SPKLren 133.2 artikuluan jasotakoaren arabera. Betebehar horiek entitate kontratatzailearekiko harremanak amaituta ere iraungo dute.

2.- Adjudikaziodunak bete beharko du 2017ko azaroaren 13ko GAO aldizkarian argitaratutako Gipuzkoako Foru Aldundiaren Informazioaren Segurtasun Politika eta zerbitzu edo informazio horiekin lotutako segurtasun arloko araudia; halaber, bere langileei horren berri eman eta prestatzera behartuta dago.

3.- Baldin eta, ezaugarri taulako [**16. atalaren**](#CC_16) arabera, kontratua egikaritzeko beharrezkoa bada kontratistak tratamendurako arduradunaren kontura datu pertsonalak tratatzea:

1. Tratamendu horren helburua adieraziko da ezaugarrien taulan. Kontratistak ezingo ditu datu horiek erabili zehaztutakoak ez diren beste helburu batzuetarako. Baldin eta kontratistak beste helburu baterako erabiltzen baditu datuak, kontratuko estipulazioak edo indarrean dagoen araudia bete gabe komunikatu edo erabiltzen baditu, bera ere tratamendurako ardura duen organotzat hartuko da eta pertsonalki egindako arau hausteez erantzungo du.
2. Kontratistak bete beharko ditu estatuko eta Europar Batasuneko datu babesari buruzko araudia eta entitate kontratatzaileak ematen dizkion jarraibideak.
3. Kontratistak adierazi beharko du, kontratua formalizatu aurretik, non dauden zerbitzariak eta nondik emango diren haiekin lotutako zerbitzuak. Kontratuaren bizialdian hari dagokionez egiten den edozein aldaketa behar den garaian komunikatu beharko da.
4. Kontratistak, tratamendu eragilea den aldetik, beharrezko neurri teknikoak eta antolakuntzakoak hartu beharko ditu, datu pertsonalen segurtasuna bermatzeko eta datu horiek suntsitzea, galtzea edo aldatzea edo datuok baimenik gabe komunikatu edo eskuratzea saihesteko.
5. Kontratatutako zerbitzua amaitzean, kontratistak izaera pertsonaleko datuak deuseztatu beharko ditu, edo itzuli beharko dizkio entitate kontratatzaileari edota Administrazioak izendatutako beste tratamendu eragile bati.

Funtsezko betebehartzat hartuko da, SPKLren 211. artikuluaren 1. apartatuko f) letran jasotakoaren ondorioetarako, atal honen a), b) eta c) letretan adierazitakoa, bai eta lizitatzaileei beren eskaintzan, honako hauek adierazteko dagokien betebeharra ere: zerbitzariak edo haiekin lotutako zerbitzuak azpikontratatzea aurreikusi ote duten, zein den enpresaren izena edo profila –kaudimen profesional edo teknikoaren baldintzen aipamena eginez– eta zer azpikontratistari aginduko dioten kontratua egitea. d) eta e) letrak jasotako betebeharrak kontratua egikaritzeko baldintza berezitzat hartuak izango dira.

4.- Kontratuaren indarraldian zehar, entitate kontratatzaileak beharrezkotzat jotzen dituen kontrolak egitea onartuko du adjudikaziodunak, hain zuzen ere segurtasun neurriak betetzen direla egiaztatzeko eta beharrezko neurri zuzentzaileak ezarri ahal izateko.

5.- Baldin eta, enpresa kontratistak edo azpikontratistak klausula honetan xedatutako betebeharrak ez betetzeagatik, entitate kontratatzailea zigortzen badute dirua ordaintzera, diru hori kontratistari jasanaraziko dio. Horretarako, administrazio kontratatzaileak beharrezko jarduketa administratibo edo judizialak egiteko eskubidea izango du, harik eta ordaindutako zenbateko osoa berreskuratu arte.

### 36.4.- Kontratazio publikoari aplikatzeko Jokabide Kodea eta Erakundearen Zuzentasun Esparrua betetzeari buruzko betebeharrak

1.- Gipuzkoako Foru Aldundiak beharrezkotzat jotzen du kontratazio publikoen arloko jardunbideetan erakutsi behar diren balio etikoak eta jokabideak nahiz kudeaketa onaren printzipioak eta jardun profesionalerako arauak jasotzea.

2.- Hori guztia, kontratazio publikoei buruzko Europako Parlamentuaren 2014ko otsailaren 26ko 2014/24/EB Zuzentarauaren 16. kontuan hartuzkoan aurreikusitakoaren arabera, zeinak aginte publikoak behartzen dituen bitarteko posible guztiak baliatzera kontratazio publikoetako prozeduretan interes gatazkak ekiditeko. Eta bereziki adierazten du ezen horrek “interes gatazkak detektatzera, saihestera eta konpontzera bideratutako prozedurak erabiltzea” ekar dezakeela berekin.

Horregatik, prozedura horren zuzentasuna bermatzearren, Gipuzkoako Foru Administrazioaren kontratazio publikoari aplikatzeko Jokabide Kodea eta Erakundearen Zuzentasun Esparrua betetzeari buruzko adierazpena [IV. eranskinean](#ax_4) jasotzen da.

3.- Kode hori, funtsezko betekizuna baita, nahitaez betetzekoa da Gipuzkoako Foru Aldundiak sustatzen dituen lizitazioetan parte hartzen duten eta horietan adjudikaziodun gertatzen diren enpresa eta entitateentzat. Hori ez betetzeak kontratazio organoa gaitu egingo du, kodearen kontrako jardueraren egile den enpresa edo entitatea kanpoan uzteko edo, hala dagokionean, erruzko ez-betetzearengatik kontratua suntsiarazteko, horrek berekin dakartzan lege ondorio guztiekin.

4.- Kontratua suntsiaraztea bidezko ez denean, zigorra ezarriko da. Jokabide Kodearen ez-betetze bakoitza arau hauste larritzat hartuko da, eta horrek kontratuko aurrekontuaren % 10eraino iritsi ahal izango den zehapena eragingo du.

5.- Zigorrak ezartzeko prozedurak kontuan hartuko ditu kontraesan eta graduazio printzipioak, proportzionaltasuna eta inguruabarrak kontuan hartuta.

### 36.5.- Baimen eta lizentzien kudeaketaren inguruko betebeharrak

1.- Enpresa kontratistaren kontura eta haren ardura izango da, baldin eta kontratazio organoak bere kabuz kudeatzea erabakitzen ez badu, lanak behar bezala gauzatzeko beharrezkoak diren baimen, lizentzia eta onarpenak eskuratzea, bere kontura eskumeneko organismoen baldintza eta beharkizunak errespetatu beharko dituelarik.

2.- Baimenak, lizentziak edo onarpenak eskuratzeak tasa, fidantza edo bestelako gasturen bat badakar, enpresa kontratistak ordaindu edo gordailatuko ditu.

### 36.6.- Kontratistari eska dakizkiokeen gastuak

Kontratistaren kontura dira kontratua formalizatzeko gastuak, kontratua eskritura publikora eramaten bada, eta baita kontratua betetzeko lizentzia eta baimen guztiak ere.

### 36.7.- Lan programa

1.- Administrazioak egoki iritziz gero preskripzio teknikoen agirian ezarriarekin bat lan programa bat eskatzeari, adjudikaziodunak programa hori aurkeztu beharko dio Administrazioari, honek, hautatutako aukerari buruzko dokumentuekin batera, onartu eta, hala badagokio, epe partzialak finkatu ditzan.

2.- Kontratuko baldintzak aldatzen diren bakoitzean, adjudikaziodunak gaurkotu eta egunean jarri beharko du programa hori, horretarako jasotzen dituen jarraibideen ildotik joz betiere.

## 37.- Obra proiektuak prestatzeko kontratuari buruzko berezitasunak

1.- Enpresa kontratistak ezaugarrien taulako [**8. atalean**](#CC_8) jasotako epearen barruan entregatu beharko ditu egindako lanak. Kontratuaren arduradunak azterketa bat egingo du aurkeztutako dokumentazioaren inguruan eta, preskripzio teknikoak bete direla uste badu, obrak hartzea proposatuko du.

2.- Aurreko paragrafoan adierazitakoaren ondorioetarako, obra proiektuak idazteko lanari buruz, idazketa egiteko epea bukatu baino gutxienez hilabete lehenago, kontratuaren arduradunari dokumentuaren zirriborro osoa entregatu behar zaio, hark azter dezan eta, behar dituen doiketak egin ondoren editatuta, onartutako idazketa epearen barruan aurkez dadin behin betiko dokumentua.

### 37.1.- Errakuntzak zuzendu eta akatsak konpontzea

1.- Zerbitzu-kontratua obra-proiektu bat osorik egiteko baldin bada, egotzi ahal zaizkion okerrak, trakeskeria teknikoak, oker materialak, ez-egiteak eta erregelamendu edo lege mailako arau-hausteak zuzentzeko eskatuko dio kontratazio-organoak kontratistari, eta, horretarako, ezaugarrien taulako [**8. atalean**](#CC_8) adierazi beharreko epea emango dio, gehienez ere 2 hilabetekoa.

2.- Epe hori amaitu eta ez baditu oraindik okerrak zuzendu, entitate kontratatzaileak bi aukera izango ditu, tartean diren gorabeherak kontuan harturik: kontratua suntsiaraztea edo kontratistari beste epe bat ematea SPKLren 314. artikuluan aurreikusita dagoen eran eta bertan jasotako ondorioekin.

3.- Kontratistak erreklamaziorik egiten badu kontratuaren arduradunak egindako oharrei dagokienez, arduradunak kontratazio organoari helaraziko dio erreklamazioa, txostenarekin batera, organo horrek ebatzi dezan.

4.- Kontratistak ez badu idatzizko erreklamaziorik aurkezten kontratuaren zuzendariak egindako oharrei dagokienez, haiekin ados dagoela ulertuko da eta, beraz, antzemandako akatsak zuzendu edo konpondu egin behako ditu.

### 37.2.- Kalte-ordainak obrak egikaritzean izandako desbideratzeengatik eta proiektuko akatsen edo errakuntzen erantzukizuna

1. Proiektuan aurreikusitako obra egikaritzearen aurrekontua % 20tik gora desbideratzen bada, goitik nahiz behetik, obraren kostu errealetik, kontratista aholkulariari leporatu beharreko akats edo omisioengatik, proiektua egiteko kontratuaren prezioa gutxitu egingo da, kalte-ordain kontzeptupean, desbideratze portzentajearen arabera, gehienez ere prezioaren erdiraino, SPKLren 315.1 artikuluan jasotako kalte-ordainei jarraituz.

2. Aurreko atalean, aurreko klausulan eta SPKLren 233.4 artikuluko bigarren paragrafoan jasotakoa jasota ere, obrak egin edo ustiatu bitartean Administrazioari edo beste hirugarren batzuei kalte eta galerak eragiten bazaizkie proiektuak dituen eta kontratistari egotzi ahal zaizkion akats eta hutsune teknikoengatik, edo hark egindako errakuntza material, ez-egite eta lege edo erregelamendu mailako arau hausteengatik, erantzukizuna kontratistarena izango da.

Kontratistaren erantzukizun horrengatik ordaindu beharreko kalte-ordaina eragindako kalteen % 50 izango da, baina, gehienez ere, proiektuaren prezio itunduaren halako bost. Administrazioak proiektua jasotzen dituenetik hasi eta, gehienez ere, hurrengo hamar urteetan izango da zilegi kalte-ordain hori eskatzea, eta ez baldin bada nahikoa hirugarrenei eman beharreko kalte-ordaina ordaintzeko, falta dena entitate kontratatzaileak jarri beharko du.

## 38.- Zerbitzu kontratuen berezitasunak, herritarrentzat zuzeneko prestazioak dakartzatenean

1.- Kontratistaren betebeharrak dira dena delako zerbitzua adostutako jarraitutasunaz ematea, eta partikularrei zerbitzua erabiltzeko eskubidea bermatzea aurrez xedatutako baldintzetan eta, kasua bada, finkatutako prestazio ekonomikoa ordainduta; zerbitzua ondo dabilela zaintzea; zerbitzua eskaini behar horretan inori kalterik eraginez gero, kalte-ordaina ematea, non eta kaltea ez den entitate kontratatzaileari egotzi ahal zaizkion kausengatik; eta, behar den kasuetan, kontratatutako obrak eta instalazioak artapen eta funtzionamendu egoera egokian entregatzea.

2.- Kontratistak kontratua ez betetzeagatik nahasmendu larri eta beste baliabide batzuekin konpondu ezinekoa sortzen bazaio zerbitzuari, eta entitate kontratatzaileak kontratua suntsiarazteko erabakirik hartzen ez badu, nahasmendua desagertu arte zerbitzua bahitzea edo hartan esku hartzea erabaki dezake entitate kontratatzaileak. Nolanahi ere, kontratista behartuta egongo da eragindako kalte eta galerak ordaintzera Administrazioari.

3.- Entitate kontratatzaileak beharrezko polizia ahalmenak izango ditu, herritarrei zuzeneko prestazioak dakarzkien zerbitzuen martxa ona ziurtatzeko.

## 39.- Jabetza intelektualaren eskubideak

Baldin eta kontratuaren objektua bada jabetza intelektual edo industrialaren eskubide batek babestutako produktuak garatzea eta eskura jartzea, hark berekin ekarriko du eskubide hori entitate kontratatzaileari lagatzea.

## 40.- Berandutze zigorrak eta beste zigor batzuk

1.- Kontratazio organoak zigorrak ezarri ahal izango dizkio enpresa kontratistari jarraian adierazten diren ez-betetzeengatik eta adierazten diren zenbatekoetan, SPKLren 192. eta 193. artikuluetan ezarritakoari jarraituz:

* + 1. Guztizko epea edo epe partzialak betetzeko berandutzeagatik.
		2. Prestazioa gaizki betetzeagatik; ez betetzeagatik edo gaizki betetzeagatik agiri honetan jasotako kontratua egikaritzeko beste edozein baldintza berezi, hurrengo ataletan adierazitakoez bestelakoak direnak.
		3. Eskaintzak balioesteko irizpide modura kontuan hartutako alderdietan eragina duen zerbait ez betetzeagatik edo gaizki betetzeagatik.
		4. Soldatak ez ordaintzeagatik edo ordainketa behin eta berriro atzeratzeagatik edo hitzarmen kolektiboetatik eratorritako soldata baldintzen azpitiko baldintzak aplikatzeagatik, modu larri eta dolozkoan.
		5. Azpikontrataziorako obligazioak, baldintzak eta bestelako beharkizunak urratzeagatik.
		6. Lan Programa eta laneko segurtasun eta osasun plana aurkezteko epea ez betetzeagatik, horiek eskagarri direnean.
		7. Ez betetzeagatik Foru sektore publikoko kontratazioan erosketa publiko sozialki arduratsuari buruzko kontratu klausulak txertatzen dituen urriaren 29ko 11/2014 Foru Arauaren 30.2 artikuluan jasotako obligazioak.

2.- Zigorren zenbatekoak hauek dira:

1. a) letran jasotako arrazoiarengatik, SPKLren 193. artikuluko 3. atalean aurreikusten den zenbatekoa, non eta ezaugarrien taulako [**23. atalak**](#CC_23) ez duen besterik ezartzen.
2. b), c) eta d) letretan jasotako arrazoiengatik, kontratuaren prezioaren % 4, non eta kontratazio organoak, arrazoi bidez, larri edo oso larri irizten ez dion ez-betetzeari, horrelakoetan % 7raino iritsi ahal izango baita larrien kasuan, eta % 10eraino oso larrienean. Ez-betetzea errepikatzea kontuan hartuko da larritasuna baloratzeko.
3. e) letran jasotako arrazoiarengatik, azpikontratuaren zenbatekoaren % 50eraino.
4. f) letran jasotako arrazoiarengatik, euro bat egunean kontratuko prezioko 5.000 euroko.
5. Aurreko 1. ataleko g) letran jasotako arrazoia oso ez-betetze larritzat hartuko da.

Zigor horiek, aurreko 1. ataleko a) letran aipatzen diren betebeharren urraketarako adierazitako salbuespenarekin, proportzionalak izan beharko dira ez-betetzearen larritasunarekiko eta horietako bakoitzaren zenbatekoak ezingo dira kontratuaren prezioaren % 10 baino handiagokoak izan, BEZa aparte, eta guztien artean ere ezingo da kontratuaren prezioaren % 50a gainditu.

3.- Kontratuaren ezaugarri bereziak kontuan hartuta, hura behar bezala egikaritzeko aurreko atalean adierazitakoez aparteko zigorrak ezartzea beharrezkotzat jotzen bada, horiek ezaugarrien taulako [**23. atalean**](#CC_23) zehaztuko dira.

4.- Enpresa kontratista berandutze egoeran dagoela aitortzeko ez da beharrezkoa izango Administrazioak aurretik eskaera egitea.

5.- Bitartekoak baliatzeko konpromisoa, hizkuntzaren inguruko baldintzak edo beste edozein egikaritze baldintza berezi ez betetzearen edo gaizki betetzearen ondoriozko zigorrak kontratazio organoak ez-betetzea egiaztatzen duen unean ezarriko dira.

6.- Eskaintzak balioesteko irizpide modura kontuan hartutako alderdietan eragina dutenak ez betetzearen edo gaizki betetzearen ondoriozko zigorrak ezarriko dira, harreraren unean, kontratazio organoak ikusten duenean, kontratistari egotzi ahal zaizkion arrazoiak direla medio, azken horrek kontratua edo eskaintzan bere gain hartutako konpromisoren bat ez duela gauzatu, betiere horiek garrantzitsuak izan badira adjudikazioari begira.

Bete ez diren konpromisoak adierazgarritzat joko dira, bete gabeko irizpidean kontratistak eskuratutako puntuazioaren % 50 deskontatu ostean, bere eskaintza ongien balioetsia ez bada.

7.- Gaizki betetzearen ondoriozko zigorrak ezarriko dira, kontratistak akats horiek konpontzeko legez duen betebeharraren gorabehera.

8.- Zigorra ezartzeak ez du kalte eta galerengatiko kalte-ordaina salbuesten.

9.- Berandutzearen ondoriozko zigorren zenbatekoa faktura edo ziurtapenetatik eta, aipatu dokumentuetatik kentzea ezinezkoa denean, bermetik kenduko da. Zigor horiek bermea baliatuz ordaintzen direnean, kontratista behartuta geratuko da berme hori birjarri edo areagotzera, egikaritzen denetik hamabost egun naturaleko epean. Hala egin ezean, kontratatua eteteko nahiko arrazoi dagoela ulertuko da.

## 41.- Kontratuaren aldaketak

1.- Kontratua burutzen denean, kontratazio organoak bakar-bakarrik interes publikoagatiko aldaketak sartu ahal izango ditu bertan, horrela aurreikusten bada ezaugarrien taulako [**22. atalean**](#CC_22), edo SPKLren 205. artikuluan ezarritako kasuetan eta mugekin.

2.- Kontratuan aldaketak sartzea beharrezko suertatzen denean, kontratuaren arduradunak dagokion proposamena idatziko du, proposamena justifikatu, deskribatu eta baloratzen duten dokumentuekin batera. Aurreko atalean ezarritako eskumenari dagozkien erabakiak hartzeko abiarazten diren prozeduretan, kontratistari entzunaldia eman beharko zaio.

3.- Ezaugarrien taulako [**22. atalean**](#CC_22) aurreikusitako aldaketak eta SPKLren 205. artikuluan jasotako kontratu aldaketarako kasuekin bat datozenak, bakarka edo elkarrekin kontratuaren hasierako prezioaren % 20ko gainditzen ez duen aldaketa eragiten dutenean –BEZik gabe–, nahitaezkoak izango dira, betiere, kontratistarentzat, eta kontratazio organoak erabaki beharko ditu, SPKLren 191. eta 207. artikuluetan eta APKLEOren 102. artikuluan aurreikusitako prozedura aurrez tramitatuta, eta dokumentu administratiboan formalizatu beharko dira, SPKLren 153. artikuluan adieraziarekin bat, hala dagokionean behin betiko bermea aurrez birdoituta.

4.- Ez kontratistak, ez kontratuaren arduradunak, ezingo dute behar bezala onartu gabeko aldaketarik sartu edo egin. Administrazioak behar bezala baimendu gabeko kontratu aldaketek enpresa kontratistaren ardura eragingo dute. Kontratistak, hala dagokionean, aldaketak izan dituzten alderdiak berregin beharko ditu, inolako ordainik jasotzeko eskubiderik gabe.

5.- Kontratuko baldintzak aldatzen diren bakoitzean, kontratistak gaurkotu egin beharko du lan programa.

### 41.1.- Aurreikusitako aldaketak

1.- Kontratu hau aldatu ahal izango da, horrela aurreikusi bada, klausula agiri honetako ezaugarrien taulako [**22. atalean**](#CC_22) zehazten denaren arabera, betiere hartan finkatutako baldintza, irismen eta mugekin, eta aldaketek hasierako prezioaren % 20tik gora egin gabe.

2.- Aldaketarako arrazoi bat baino gehiago aurreikusiz gero, jaso egin beharko dira horietako bakoitzeko inguruabarrak, baldintzak, irismena eta mugak.

3.- Aurreikusten diren aldaketek ezingo dute, inolaz ere, kontratuan aurreikusi gabeko prezio unitario berririk finkatzea eragin.

4.- Hornitzekoak diren unitateen kopurua handitu ahal izango da SPKLren 309.1 artikuluan aipatutako ehunekoraino (kontratuaren prezioaren % 10), eta ez da beharrezkoa izango aldaketa espedienterik tramitatzea ezaugarrien taulako [**22. atalean**](#CC_22)hala jasotzen denean.

### 41.2.- Aurreikusi gabeko aldaketak

1.- Ezaugarrien taulako [**22. atalean**](#CC_22) aurreikusitakoez bestelako aldaketak sartu ahal izango dira, bakar-bakarrik behar beste justifikatzen denean SPKLren 205.2 artikuluan jasotzen diren kasu tasatuetako bat edo batzuk gertatzen direla, eta betiere aldaketa horiek mugatzen badira eragile izan duten arrazoi objektiboari erantzuteko ezinbesteko aldaketei erantzutera.

2.- SPKLren 205. artikuluan ezarritakoari kalterik egin gabe, kasu horietan kontratua aldatu aurretik entzunaldia eman beharko zaio zehaztapen teknikoak idatzi dituen pertsonari, baldin eta zerbitzu-kontratu baten bidez kontratazio-organotik kanpoko hirugarren pertsona batek prestatu baditu, komenigarritzat jotzen dituen oharrak egin ditzan, gutxienez hiru egun naturaleko epean.

### 41.3.- Aldaketaren araubidea

Bere araubideari dagokionez SPKLren 203.etik 207.era bitarteko artikuluetan eta 191. artikuluan xedatutakoa beteko da, eta baita erregelamenduz xedatutakoa ere.

## 42.- Kontratistari egin beharreko abonuak

1.- Zerbitzuaren abonua entrega egin eta adostasunez jaso ondoren egingo da, aurrez aurkeztuta, betiere, fakturak edo dokumentu baliokideak, ziurtagiriak entrega partzialak direnean, eta harrera akta hala dagokionean. Horretarako, entrega datatik hogeita hamar egun naturaleko epea izango du kontratistak, faktura aurkezteko.

2.- Kontratistak eskubidea izango du kontratuaren egikaritzea prestatzeko lanen zenbatekoa kontura ordain dakion, baldin eta lan horiek kontratuaren objektuan sartuta badaude, ezaugarrien taulako [**27. atalean**](#CC_27) adierazitako baldintzen arabera. Konturako abonu horiek bermea jarrita ziurtatu beharko dira.

3.- Fakturak formatu elektronikoan aurkeztu beharko dira abenduaren 27ko 25/2013 Legeak, faktura elektronikoa sustatzeko eta sektore publikoan fakturen kontabilitate erregistroa sortzekoak, eta abenduaren 1eko 632/2014 Foru Aginduak, Gipuzkoako Lurralde Historikoko Foru Administrazioaren eremuan faktura elektronikoen sarrera puntu orokorrari eta fakturen kontabilitate erregistroari buruzko alderdi batzuk arautzen dituenak, ezartzen dituzten balizkoetan.

Kasu horietan, Gipuzkoako Lurralde Historikoko faktura elektronikoen sarrera-puntu orokorraren bitartez faktura elektronikoa aurkezteak idazpen automatikoa sorraraziko du Gipuzkoako Foru Aldundiaren sarrera erregistro orokorrean, eta beste idazpen bat, halaber, Ogasun eta Finantza Departamentuko Kontabilitate Zerbitzuak kudeatzen duen fakturen kontabilitate erregistroan.

4.- SPKLren 198. artikuluan ezarriarekin bat, emandako zerbitzuak kontratuan xedatuarekin bat datozela egiaztatzen duten dokumentuak onartzen diren datatik hurrengo hogeita hamar egun naturaleko epearen barnean prezioa ordaindu beharko du Administrazioak; eta berandutzez jardunez gero, hogeita hamar egun naturaleko epe hori betetzen denetik aurrerako berandutze interesak eta kobrantza kostuengatiko kalte-ordainak ordaindu beharko dizkio kontratistari, artikulu honetan bertan aurreikusten den moduan.

5.- Edonola ere, enpresa kontratistak ez badu erregistro administratiboan faktura aurkezteko duen hogeita hamar egun naturaleko epea betetzen, interesak ez dira hasiko sortzen, harik eta faktura dagokion erregistroan aurkeztu eta hogeita hamar egun natural igaro arte Administrazioak, hala badagokio, faktura ontzat eman eta ordaindu gabe.

6.- Bestetik, emandako zerbitzuak kontratuan xedatuari egokitzen zaizkiola egiaztatzen duten dokumentuak onartu beharko ditu Administrazioak, ondasunen entrega efektiboaren ondotiko hogeita hamar egun naturalen barnean.

7.- Fakturetan ondoko datu hauek jaso beharko dira:

- Entitate kontratatzailearen identifikazioa.

- Kontratazio organoaren identifikazioa.

- Kontabilitate publikoaren arloko eskumenak dituen organoaren identifikazioa.

- Prestazio kontratatuaren hartzailearen identifikazioa.

8.- Kontratuaren finantzaketan Foru Aldundiko departamentu bi edo gehiagok parte hartzen badute, edo beste entitate edo organismo batzuek ere finantzatzen badute, finantzaketan konpromisoa duen alderdi bakoitzak partaidetza horrekiko proportzioan ordainduko dio kontratistari kontratu egikaritua, ezaugarrien taulako [**6. atalean**](#CC_6) jaso moduan alegia, eta ezaugarrien taulako [**10. atalean**](#CC_10) adierazten den ordainketa hurrenkerari jarraikiz.

9.- SPKLren 200. artikuluan xedatuarekin bat, eta bertan ezartzen diren baldintzetan, kontratistek, legez ezarritako bideren batetik, hirugarren pertsona bati laga ahal izango diote kontratuaren prezioa kobratzeko duten eskubidea. Lagapenak ondorioak izan ditzan eta Administrazioak lagapen hartzaileari ordaintzeko agindua eman dezan, Administrazioari modu frogagarrian jakinarazi beharko zaio lagapen horretarako akordioa.

## 43.- Kontratua etetea

Kontratua etenez gero, SPKLren 208. eta 313. artikuluetan eta APKLEOren 103. artikuluan xedatua aplikatuko da. Aldi baterako etete, etete partzial, etete oso edo behin betiko etete kasuetan, etete horren akta egingo da.

## 44.- Harrera eta berme epea

### 44.1.- Harrera eta likidazioa

1.- Zerbitzua kontratuan ezarritako epearen barruan eman beharko du enpresa kontratistak, preskripzio teknikoen agirian eta administrazio klausulen agirian adierazitakoari jarraituz.

2.- Enpresa kontratistak kontratua bete duela esango da, objektua oso-osorik kontratuan ezarri bezala eta entitate kontratatzailearen adostasunarekin gauzatu duenean. Horretarako, kontratuaren arduradunak dokumentazioa edo prestazioa aztertuko du eta, preskripzio teknikoak eta administrazio klausulak bete direla uste badu, zerbitzuen harrera egitea proposatuko du.

3.- Kontratuaren objektua amaitzen denetik hasi eta hilabeteko epean, kontratuaren objektu diren harrera egintza formala zertuko da.

Era berean, harrera partzialak egin ahal izango dira bereizita erabili daitezkeen kontratuaren zatien gainean.

4.- Kontratuen egikaritzea segidako traktukoa bada, harrera kontratupeko prestazioa edo kontratuaren epea amaitzean egingo da.

### 44.2.- Berme epea

1.- Berme epea ezaugarrien taulako [**18. atalean**](#CC_18) ezarria izango da edo, bestela, adjudikaziodunak eskainia.

2.- Epe horretan egiaztatzen bada egindako lanetan ezkutuko akats edo okerren bat dagoela, entitate kontratatzaileak eskubidea izango du kontratistari haiek konpontzea erreklamatzeko.

3.- Berme eperik aurreikusi ez denean, jarduera soileko kontratuak epea betetzeagatik iraungiko dira, baina horrek ez du eragotziko entitate kontratatzaileak eskumena izatea kontratistari erantzukizuna eskatzeko, ondoren hautematen den balizko edozein ez-betetzerengatik.

Kontratistak eskubidea izango du kontratupeko prestazioa betetzearen inguruan egiten diren oharren inguruan entzuna izateko.

4.- Berme epea entitate kontratatzaileak eragozpenik aurkeztu gabe amaitzen bada, kontratista berak emandako prestazioari lotutako erantzukizunetik salbuetsita geldituko da, obra proiektuak prestatzeko kontratuetarako berezitasunak eragotzi gabe.

### 44.3.- Bermea itzultzea

Ezaugarrien taulako [**18. atalean**](#CC_18) adierazitako berme epea igarotzen bada Administrazioak inolako eragozpenik adierazi gabe, emandako zerbitzuaren gaineko erantzukizun orotatik libre geratuko da kontratista, eta behin betiko bermea itzuli edo deuseztatu egingo da horrenbestez.

## 45.- Kontratua suntsiaraztea

1.- Kontratua suntsitzeko arrazoi izango da, SPKLren 211. eta 313. artikuluetan ezarritakoez gain, SPKLn adierazitako funtsezko betebeharrak, [**36.3**](#cl36_3) eta [**36.4 klausuletan**](#cl36_4) jasotzen direnak eta ezaugarrien taulako [**21. atalean**](#CC_21) kontratuzko funtsezko betebehar modura adierazten direnak ez betetzea.

2.- SPKLren 211.2. artikuluarekin bat etorriz, suntsitzearen ondorioko ekonomikoekin lotuta kontratua suntsitzeko efektu ezberdinak dituzten arrazoi ugari gertatzen direnean, denboran lehentasunez agertutakoari erreparatu beharko zaio.

3.- Kontratua suntsitzea kontratazio organoak erabakiko du SPKLren 212.1. artikuluan xedatutakoarekin bat etorriz, erregelamenduz ezarritako moduan izapidetutako prozedura bidez.

4.- Kontratua kontratistaren erruzko ez-betetze baten ondorioz suntsiarazten denean, bermea konfiskatu egingo zaio eta, gainera, Administrazioari kalte-ordainak ordaindu beharko dizkio konfiskatutako bermearen zenbatekotik gorako kalte eta galeren ondorioz. Kontratazio organoak, kontratistak ordaindu behar dituen kalte-galerak zehaztu beharko ditu. Horretarako, erabakia arrazoitu egin beharko du, kontratistari entzun ondoren. Erabakia hartzeko, besteak beste, honako faktore hauek izango dira kontuan: dakarkion atzerapena eta Administrazioari eragin dizkion gastu handiagoak.

5.- Suntsitzeko arrazoiak aplikatzeko SPKLren 212. artikuluan xedatutakoa beteko da eta suntsiarazpenaren ondorioetarako SPKLren 213. eta 313. artikuluetan xedatutakoa; eta baita, hala badagokio, erregelamendu bidezko garapenean xedatutakoa.

6.- Kontratua suntsiarazteko arrazoiak izan daitezke, halaber, honako hauek:

1. Kontratua egikaritu bitartean, kontratuari atxikitako langileei kontratistak soldatak ez ordaintzea, edo langile horientzat indarrean dauden lan hitzarmenetan ezarritako baldintzak ez betetzea.

Arrazoi horrengatiko suntsiarazpena, oro har, enpresa kontratistako langileen ordezkaritzak eskaturik erabakiko da; soldatak ez ordaintze horrek eragiten dien langileak SPKLren 130. artikuluarekin bat subrogazioa bidezkoa den langileak direnean eta enpresa kontratistak zor dituen soldatek kontratuaren adjudikazio prezioaren %5etik gorakoak direnean, aldiz, kontratazio organoak ofizioz erabaki ahal izango du, zuzenean, kontratua suntsiaraztea..

1. Klausula agiri honen arabera laneko segurtasun eta osasun arloko ez-betetze oso larria gertatzea.
2. Kontratua bertan hasieran adjudikatutako langile kopuruarekin egikaritzea ezinezkoa izatea.
3. SPKLren 294. artikuluaren c), d) eta f) letretan jasotako arrazoiak, herritarren aldeko zuzeneko prestazioak dakartzaten kontratuetarako.

7.- Aldi baterako enpresa elkarteen kasuan, elkartekideetakoren bat SPKLren 211.1 artikuluko a) eta b) letretan jasotako egoeraren batean dagoenean, Administrazioak ahalmena izango du aldi baterako elkartea osatzen duten beste enpresei kontratuko obligazioak betetzea eskatzeko edo kontratua suntsiaraztea erabakitzeko.

8.- Haatik, ez-betetzeengatiko zigorrak kontratuaren prezioaren % 5eko multiplo batera iristen direnean, kontratazio organoak eskumena izango du kontratua suntsitzeko edo beste zigor batzuk ezarriz harekin jarraitzeko.

# I. ERANSKINA.- LIZITAZIO ELEKTRONIKORAKO JARRAIBIDEAK

**I.- LIZITAZIO ELEKTRONIKORAKO SISTEMA**

1. **Kontratazio prozeduretako izapideetarako lizitazio elektronikorako sistema erabiltzeko beharkizunak**
	1. **Administrazio beharkizunak:**
2. Ziurtagiri digital bat izatea, lizitazio elektronikorako sisteman identifikazio eta sinadurarako bitarteko gisa onartuta dagoena. Gaur egun, honako hauek dira ziurtagiri elektroniko horiek:
	* Izenpe (entitatea, herritara, entitatearen ordezkaria)
	* FMNT (entitatea, herritarra, entitatearen ordezkaria)
	* Nortasun agiri nazional elektronikoa
	* Camerfirma (entitatea, herritarra)

Baimendutako ziurtagirien zerrendak aldaketak izan ditzake. Lizitazio elektronikorako sistemara sartzeko atariak momentu oro baimendutako ziurtagiri elektronikoen zerrenda eguneratua erakutsiko du.

Entitate motako ziurtagiria berritzerik ez badago ere, posible izango da horiek erabiltzea iraungi bitartean edo horiek baliogabetu arte.

1. Egoera hauetako batean egotea:
	1. Alta emanda egotea eta indarrean dagoen ziurtagiria izatea Euskadiko Lizitatzaileen eta Enpresa Sailkatuen Erregistroan
	2. Alta emanda egotea lizitazio elektronikorako aldi baterako gaikuntzako sisteman
	3. Bi operadore ekonomiko edo gehiago elkarrekin aurkezten badira, formalki aldi baterako enpresa elkarte gisa (ABEE) eratzeko konpromisoa hartuta, ABEEaren konpromisoa aldi baterako gaikuntzako sisteman erregistratuta egon beharko da.
	4. **Beharkizun teknikoak:**

Elektronikoki lizitatzeko baldintza teknikoei buruzko informazioa lotura honetan aurkitu daiteke: <https://www.contratacion.euskadi.eus/informazio-orokorra-lizitazio-elektronikoa/w32-kpelicel/eu/>

1. **Lizitazio elektronikoko sistemara sartzeko modua:**

Sistema erabili ahal izateko, atari honetan sartu beharko da:

<https://www6.euskadi.net/lizitazioa/>

**Lizitazio elektronikoari buruzko zalantzak edo gorabeherak argitzeko zerbitzua:**

**945 016 298**

**II.- JAKINARAZPEN ETA KOMUNIKAZIO ELEKTRONIKOAK**

Jakinarazpen eta komunikazio elektronikoak Gipuzkoako Foru Aldundiaren egoitza elektronikoaren bidez egingo dira, helbide honetan: <https://egoitza.gipuzkoa.eus/eu/>. Jakinarazpen edo komunikazio bat bidaltzen den bakoitzean, ohar bat bidaliko zaio enpresari, horrek **I. eranskin** honen [**gehigarrian**](#ax_a1)horretarako zehaztutako helbide elektronikora.

# I. ERANSKINAREN GEHIGARRIA.- JAKINARAZPEN ETA KOMUNIKAZIOAK JASOTZEKO DATUAK

|  |
| --- |
| **IDENTIFIKAZIO DATUAK** |
| **1. abizena, 2. abizena, izena** | **NAN/IFZ** |
|  |  **Norberaren izenean** |
|  |  **Ordezkatutako enpresaren izenean**  |
| **Ordezkatuaren sozietate izena:** |  |
| **Ordezkatuaren IFK:** |  |

*\* Aldi baterako enpresa elkartea bada, eredua egokitu egin behar da, aldi baterako enpresa elkartean izango den enpresa bakoitza ordezkatzen duten pertsona guztiei buruzko datuak gehitzeko*

**ADIERAZTEN DU(TE)**

Kontratua (*izena eta espediente kodea*) adjudikatzeko prozedurari buruzko jakinarazpen eta komunikazioen ondorioetarako:

|  |
| --- |
| **KONTRATAZIO ESPEDIENTEAREN DATUAK** |
| **Kontratuaren izena** | **Erreferentzia kodea** |

Jakinarazpen eta komunikazio elektronikoetarako datuak honako hauek dira **[[1]](#footnote-1)**:

|  |
| --- |
| **JAKINARAZPEN ETA KOMUNIKAZIOETARAKO DATUAK** |
| **Kalea, plaza, hiribidea…**  | **Zk.** | **Solairua** | **Eskua** |
| **Udalerria** | **P.K.** | **Probintzia** |
| **Telefono finkoa** | **Mugikorra** |
| **Abisuetarako helbide elektronikoa:** |  |
| **Hartzailea:** |  |
| **Jakinarazpena edo komunikazioa jasotzeko aukeratutako hizkuntza:** | Euskara |  | Gaztelania |  |

# II. ERANSKINA.- ALDI BATERAKO ENPRESA ELKARTEA ERATZEKO KONPROMISOAREN EREDUA

|  |
| --- |
| **IDENTIFIKAZIO DATUAK** |
| **1. abizena, 2. abizena, izena** | **NAN/IFZ** |
|  |  **Norberaren izenean** |
|  |  **Ordezkatzen dudan enpresaren izenean**  |
| **Ordezkatuaren sozietate izena:** |  |
| **Ordezkatuaren IFK:** |  |

|  |
| --- |
| **IDENTIFIKAZIO DATUAK** |
| **1. abizena, 2. abizena, izena** | **NAN/IFZ** |
|  |  **Norberaren izenean** |
|  |  **Ordezkatzen dudan enpresaren izenean**  |
| **Ordezkatuaren sozietate izena:** |  |
| **Ordezkatuaren IFK:** |  |

|  |
| --- |
| **IDENTIFIKAZIO DATUAK** |
| **1. abizena, 2. abizena, izena** | **NAN/IFZ** |
|  |  **Norberaren izenean** |
|  |  **Ordezkatzen dudan enpresaren izenean**  |
| **Ordezkatuaren sozietate izena:** |  |
| **Ordezkatuaren IFK:** |  |

 *\* Eredua egokitu behar da, adjudikaziodun gertatuz gero aldi baterako enpresa elkartean izango den enpresa bakoitza ordezkatzen duten pertsona guztiei buruzko datuak gehitzeko*

|  |
| --- |
| **KONTRATAZIO ESPEDIENTEAREN DATUAK** |
| **Kontratuaren izena** | **Erreferentzia kodea** |

**ADIERAZTEN DUTE**

1. Konpromisoa hartzen dutela aldi baterako enpresa elkarte gisa formalki eratzeko, erreferentziako kontratuaren adjudikaziodun gertatuz gero, honako partaidetza portzentaje honekin:

|  |  |
| --- | --- |
| Enpresaren izena | % |
|  |  |
|  |  |
|  |  |

1. Honako hau izendatzen dutela enpresa elkartearen ordezkari edo ahaldun bakar, kontratutik ondorioztatzen diren eskubideak baliatu eta obligazioak betetzeko behar beste ahalmenez:

|  |  |
| --- | --- |
| Izen-abizenak |  |

**Tokia eta data:**

|  |  |
| --- | --- |
| *Enpresaren izena* | *Sinadura* |
| *Enpresaren izena* | *Sinadura* |
| *Enpresaren izena* | *Sinadura* |

# III. ERANSKINA.- ABAL EREDUA

|  |
| --- |
| **KREDITU ENTITATEAREN EDO ELKAR BERMATZEKO SOZIETATEAREN DATUAK** |
| **Izen soziala** | **IFZ** |
| **Jakinarazpen eta errekerimenduetarako helbidea:** |
| **Kalea, plaza, hiribidea…**  | **ZK.** | **Solairua** | **Eskua** |
| **Udalerria** | **P.K.** | **Probintzia** |
| **AHALDUNA(K)** |
| **Izen-abizenak** | **IFZ** |
|  |  |
|  |  |

Gipuzkoako Foru Aldundiaren aurrean honako honen abalemaile solidario moduan eratzen dira goian aipatutako entitatea eta, bere izenean eta ordezkaritzan, egintza honetan hura behartzeko ahalorde nahikoak dituzten pertsonak, dokumentu honen behealdean aipatutako ahalorde askiespenaren arabera:

|  |
| --- |
| **PERTSONA EDO ENTITATE ABALATUAREN DATUAK** |
| **Izen-abizenak / Sozietate izena** | **IFK / IFZ** |
|  |  |
| **Kontratuaren objektua edo abalatuak beregain hartutako betebeharra** |
|  |
| **Kontratazio organoa** |
|  |
| **Abalaren zenbatekoa (hizkiz eta zenbakiz)** |
|  |

Entitate abal emaileak bere erantzukizunez aitortzen du betetzen dituela Administrazio Publikoen Kontratuei buruzko Legearen Erregelamendu Orokorraren 56.2 artikuluak aurreikusten dituen baldintzak. Abal hau solidarioki ematen da obligaziodun nagusiarekiko, berariaz uko eginez eskusio eskubideari, eta kontratazio organoak egin lehen errekerimenduaz ordaintzeko konpromisoaz, Administrazio Publikoen kontratuei buruzko legedian, hori garatzeko arauetan, eta Gipuzkoako Lurralde Historikoko Finantza eta Aurrekontu Araubideari buruzko martxoaren 27ko 4/2007 Foru Arauan aurreikusten diren baldintzetan betiere.

Abal hau indarrean egongo da, harik eta kontratazio organoak edo horren izenean jardunez legez horretarako gai denak, deuseztatzeko edo itzultzeko baimena ematen duen arte, Sektore Publikoko Kontratuen Legean eta legedi osagarrian ezarritakoarekin bat.

|  |  |
| --- | --- |
| **Tokia eta data:** |  |
| **Entitatearen helbidea:** |  |
| **Ahaldunen sinadura:** |  |

# IV.- ERANSKINA.- ESKAINTZA EKONOMIKORAKO ETA FORMULA BIDEZ EBALUATZEKO ESKAINTZAKO BESTE ELEMENTUETARAKO EREDUA, ERANTZUKIZUNPEKO ADIERAZPENAREKIN

|  |
| --- |
| **IDENTIFIKAZIO DATUAK** |
| **1. abizena, 2. abizena, izena** | **NAN/IFZ** |
|  | **Norberaren izenean** |
|  | **Ordezkatutako enpresaren izenean**  |
| **Ordezkatuaren sozietate izena:** |  |
| **Ordezkatuaren IFK:** |  |

|  |
| --- |
| **KONTRATAZIO ESPEDIENTEAREN DATUAK** |
| **Kontratuaren izena** | **Erreferentzia kodea** |

Jakinda zeintzuk diren kontratazio espedienteari dagokionez eskatzen diren baldintzak eta beharkizunak, proposatzen d(it)u honako prezio hau(ek) eta, hala badagokio, formula bidez ebaluagarriak diren gainerako elementuen eskaintzak:

**1.- ESKAINTZA EKONOMIKOA**

*(Txertatu taula)*

**2.- FORMULA BIDEZ EBALUATZEKO BESTE ELEMENTU BATZUK**

**C) Taldearen kalitate-irizpidea eta gaiari buruzko ezagutza: 6 puntu, gehienez.**

**hori ez da baloratuko kaudimen teknikoa egiaztatzeko zerbitzua eman badu.**

**1- Lehendik dagoen eraikin bat suteetatik babesteko araudira egokitzeko jarduketa bakoitzeko puntu 1 emango da, baldin eta gaitasun teknikoa egiaztatzeko balio izan duen arkitektoak edo arkitekto teknikoak parte hartu badu. Parte-hartze horrek egikaritze-faseari egin beharko dio erreferentzia, eta, horretarako, jarduketaren Gutxieneko Betearazpen Materialaren Aurrekontua 100.000 €-koa izan beharko da gutxienez, eta jarduketa azken 10 urteetan egin beharko da (obra-amaierako dagokion oniritzitik aurrera zenbatuta).**

**Ez da puntu bat baino gehiago emango agenteek jarduera berean jarduteagatik. Jarduketa bakoitzeko puntu bat emango da, eta gehienez 6. Atal hau F1 fitxa betez egiaztatuko da.**

|  |
| --- |
| **F.1.****FICHA PARA LA ACREDITACIÓN DE LA EXPERIENCIA PROFESIONAL DEL TÉCNICO** |
|  |
| **PROYECTO** (título y breve descripción del uso al que se destina):  |
| PROMOTOR |   |
| USO |   |
| SUPERFICIE CONSTRUIDA |   |
| PRESUPUESTO DE LA OBRA (CON IVA) |   |
| FECHA DE VISADO Y/O APROBACIÓN DEL PROYECTO |   |
| FECHA DE COMIENZO DE LAS OBRAS DE CONSTRUCCIÓN |  |
| FECHA DE FINALIZACIÓN DE LAS OBRAS DE CONSTRUCCIÓN |  |
| **FUNCIÓN DEL TÉCNICO** |
| FUNCIÓN: | marcar con una X | NOMBRE DEL TÉCNICO: |
| DIRECCIÓN DE OBRA |  |  |
| DIRECCIÓN DE EJECUCIÓN DE OBRA |  |  |
| OTROS TÉCNICOS de la fase de dirección facultativa, en su caso. |  |  |
|  |  |  |
| **ACREDITACIÓN** (a rellenar por el promotor) |
| NOMBRE |   |
| EN REPRESENTACIÓN DE |   |
| CARGO EN LA EMPRESA |   |
|  FECHA Y FIRMA DEL PROMOTOR |    |
|  |  |
| - La falta de datos y firma del promotor invalidará el documento. |

**ERANTZUKIZUNPEKO ADIERAZPENA**

Bere erantzukizunpean, enpresaren titular gisa/berak ordezkatutako enpresaren izenean:

1.- Eskaintza aurkezten duena **ordezkatzen du**.

2.- Berak ordezkatzen duen enpresak badu ahalmena Administrazio Publikoarekin kontratatzeko, zeren eta, jarduteko gaitasun osoa izanik, ez baitago sartuta SPKLren 71. artikuluan jasotako inguruabarretako batean.

3.- Aldi baterako enpresa elkartea da:

|  |  |
| --- | --- |
|  | BAI eta, eskaintza aurkeztean, adierazpen honekin batera aldi bateko enpresa elkartearen osatzeko konpromisoa atxikitzen da**,** [**II. eranskinari**](#Anx_2) jarraikiz. |
|  |
|  | EZ |

4.- Baditu ezaugarrien taulako [**14. atalean**](#CC_14) eskatutako baimen edo gaikuntza profesionalak, kaudimen ekonomikoa, finantzarioa eta profesional eta teknikoa edo, hala badagokio, dena delako sailkapena,

kaudimen hori akreditatzeko:

|  |  |
| --- | --- |
|  | BAI, oinarrituko da beste enpresa baten baliabideetan, eta, horretarako, badu idatzizko konpromisoa.. |
|  |
|  | EZ da oinarrituko beste enpresa baten baliabideetan. |
|  |

5.- Adierazten du bere eskaintza prestatzerakoan kontuan izan dituela fiskalitate, ingurumenaren babes, enpleguaren babes, genero berdintasun, lan baldintza, laneko arriskuen prebentzioaren arloetan indarrean dauden xedapenetatik eratorritako betebeharrak, eta hala badagokio desgaitasunen bat duten pertsona kopuru edo portzentaje jakin bat kontratatzeko betebeharrak.

Era berean, adierazten du baldintza agirietan ezarritako egikaritze baldintza bereziekin ados dagoela eta bat egiten duela.

6.- Konpromisoa hartzen du ezaugarrien taulako [**15. atalean**](#CC_15) adierazten diren profil eta zehaztapenei jarraikiz giza baliabide eta baliabide materialak kontratua egikaritzeari atxikitzeko.

**OBREN ZUZENDARITZA**

| **titulación** | **Cargo en el contrato** | **Experiencia** | **Dedicación** |
| --- | --- | --- | --- |
| **Arquitecto/a,** | -director del equipo |  La señalada en la solvencia técnica | Ver cláusula 10.2 PPT |
| **Arquitecto/a técnico** | -dirección de ejecución de obra | La señalada en la solvencia técnica | Ver cláusula 10.2 PPT |

Sektore Publikoko Kontratuen Legeak 76.1. artikuluan, adierazten dutenari jarraituz, kontratuari lotutako prestazioa emateaz arduratuko diren langileen izenak eta kualifikazio profesionalak honako hauek dira:

|  |  |  |
| --- | --- | --- |
| Izena |  | Kualifikazio profesionala |
|  |  |  |

7.- Zerbitzariak edo horiei lotutako zerbitzuak azpikontratatzea aurreikusten du.\*

|  |  |
| --- | --- |
|  | BAI |
|  |  |
|  | EZ |

\* *Soilik bete, baldin eta esleipendunak,* [*16. atalean*](#CC_16) *adierazitakoaren arabera, datu pertsonalak tratamendu-arduradunaren kontura tratatuko baditu.*

Erantzuna baiezkoa bada, adierazi zein azpikontratistaren izena edo enpresa-kualifikazioa eskatuko den:

|  |  |  |
| --- | --- | --- |
| Izena |  | Kualifikazio profesionala |
|  |  |  |

8.- Enpresa adjudikazio hartzaile gertatzen bada, lan baldintzen inguruan eskatzen zaion informazio guztia eman beharko du; informazio hori kontratua adjudikatu ondoren kontratuaren objektu den jarduera egiten duten langileei benetan aplikatzen zaizkien baldintzei buruzkoa izango da.

9.- Kontratuaren objektu den jardueran arituko diren langileei aplikatuko zaien hitzarmen kolektiboaren adierazpena:

10.- Adjudikaziodun ateraz gero:

|  |  |
| --- | --- |
|  | BAIMENA EMATEN DU,. espresuki, Administrazio Publiko kontratatzaileari lagatzeko enpresa ordezkatuak Gipuzkoako Foru Aldundiarekin dituen zerga obligazioak eta Gizarte Segurantzarekin dituenak betetzen dituela egiaztatzen duen informazioa |
|  |
|  | EZ DU BAIMENIK EMATEN |

11.- Atzerriko enpresa da:

|  |  |
| --- | --- |
|  | BAI, eta jurisdikzio eta auzitegi espainiarrei men egiten die, berari egokitu legokiokeen atzerriko foruari uko eginda. |
|  |
|  | EZ |

12.- Berak ordezkatzen duen enpresa:

|  |  |
| --- | --- |
|  | BADAGO Merkataritza Kodeko 42.1 artikuluan aurreikusitako egoeraren batean. |
|  | EZ DAGO Merkataritza Kodeko 42.1 artikuluan aurreikusitako inolako egoeratan. |

Erantzuna baiezkoa bada:

|  |  |
| --- | --- |
|  | EZ du kontratuaren adjudikazioan parte hartzen, ordea, banakako proposamena aurkezten duen talde bereko beste inolako enpresarekin batera, ezta Merkataritza Kodeko 42.1 artikuluan jasotako kasuren batean dagoen ezeinekin batera ere. |
|  |
|  | BAI, kontratuaren adjudikazioan parte hartzen du, talde bereko enpresekin edo banakako proposamenak aurkezturik Merkataritza Kodeko 42.1 artikuluak ezartzen dituen aukera kasuetan sartuta daudenekin; enpresak hauek dira: |
|  |
| IFZ/IFK | Enpresaren izena |
|  |  |
|  |  |
|  |  |

(\*) Merkataritza Kodeko 42.1 artikulua: “Edozein sozietate taldetako sozietate nagusiak atal honetan aurreikusten den bezala eman behar ditu urteko kontu eta kudeaketa txosten finkatuak.

13.- Konpromisoa hartzen du Gipuzkoako Foru Administrazioaren KONTRATAZIO PUBLIKOARI APLIKATZEKO JOKABIDE KODEA ETA ERAKUNDEAREN ZUZENTASUN ESPARRUA, Foru Gobernuaren Kontseiluak 2017ko irailaren 5eko saioan onartua eta honako helbide elektroniko honetan lizitatzaileen eskura dagoena, goitik behera betetzeko:

<https://www.gipuzkoa.eus/documents/20933/923643/Kontratazio_kodea-eu.pdf/5bbab274-c9cb-5b37-7e07-6f7fb1964ff6>

Eta, horrenbestez, ez du inolako interes gatazkarik ez beste lizitatzaile batzuekiko edo proiektuan interesatutako beste alderdi batzuekiko antzeko inolako harremanik. Enpresak bere gain hartzen du kontratua egikaritzeko epean zehar egoera hori sortzen bada horren berri emateko botere adjudikatzaileari.

14.- Sekretu tekniko edo komertzialekiko lotura dela eta, konfidentzial jotzen dituela ondoren aipatzen diren eskaintzako dokumentu, informazio eta alderdiak: [[2]](#footnote-2)

1. ………………………………………………………………..
2. ………………………………………………………………..
3. ………………………………………………………………..

………………………..………………………………………………

Datu horiek konfidentzialak dira arrazoi hauengatik:

1. ………………………………………………………………..
2. ………………………………………………………………..
3. ………………………………………………………………..

………………………..………………………………………………

.15.- Hala badagokio, proposamenean hitzemandako esleipen-irizpideen eragina ebaluatu beharko du, bai eta aplikatutako izaera sozialeko exekuzio-baldintza bereziak ere, V. eranskinean adierazitako ereduaren arabera. Eredu hori administrazio-klausula zehatzen agirietan (36. klausula) adierazten den unean aurkeztuko da.

**Tokia eta data:**

|  |  |
| --- | --- |
| *Enpresaren izena* | *sinadura* |

# V. ERANSKINA.- ADJUDIKAZIO IRIZPIDEEN EBALUAZIO SISTEMAREN PROPOSAMENA ETA IZAERA SOZIALEKO BALDINTZA BEREZIAK

Kontratistak bere proposamenean hitzeman dituen adjudikazio -irizpideen eragina ebaluatzeko konpromisoa hartzen du, bai eta aplikatutako izaera sozialeko egikaritze baldintza bereziak ebaluatzeko konpromisoa ere, honako eredu honen arabera:

|  |
| --- |
| **IDENTIFIKAZIO DATUAK** |
| **1. abizena, 2. abizena, izena** | **NAN/IFZ** |
|  | **Norberaren izenean** |
|  | **Ordezkatutako enpresaren izenean**  |
| **Ordezkatuaren sozietate izena:** |  |
| **Ordezkatuaren IFK:** |  |

|  |
| --- |
| **KONTRATAZIO ESPEDIENTEAREN DATUAK** |
| **Kontratuaren izena** | **Erreferentzia kodea** |

Aipatutako enpresak kontratua egikaritzean **ADIERAZTEN DU:**

1. Kontratua egikaritzeko …. emakume jardun dira, langile guztien % …. inguruan.
2. Enpresan emakumeen eta gizonen arteko berdintasunari buruz diagnostiko bat egin du, edo eta laguntzaz baliatzen diren pertsonez, zeinetik abiatuta diseinatu eta aplikatu diren berdintasunerako … (kopurua) ekintza, … pertsonari mesede egin diena.
3. Berdintasunaren inguruan …. formakuntza ordu diseinatu eta eskaini ditu, non …. pertsonak parte hartu duten.
4. Enpresako langile bat izendatu da edo teknikari bat kontratatu da berdintasuneko arduradun gisa.
5. Protokolo bat edo neurri zehatz batzuk onetsi dira lanean sexu erasoak eta sexua dela-eta egiten diren erasoak saihesteko eta horiei aurre egiteko, zeintzuen diseinuan …. pertsonek parte hartu duten eta …. pertsonaren kalterako edo onurako diren.
6. Protokolo zehatz bat onetsi da enpresan hizkera ez-sexista erabiltzeko. Hori diseinatzeko … pertsonek hartu dute parte eta …… pertsonari jakinarazi zaie.
7. Kontziliazio neurriak diseinatu eta aplikatu dira. Neurri horien onuradunak …. pertsona izan dira, horietatik …. emakumeak. Hauek izan dira neurriak (adierazi dagokiona: emakumeen eta gizonen ardura partekatua sustatzeko neurriak; bereziki, bitarteko propio, pribatu edo sozio-komunitarioak izatea adingabeei eta mendekoei arreta emateko: zerbitzu txekeak, jangelak, haurtzaindegiak, eguneko zentroak edo ludotekak, hobekuntzak lan jardunaldian, eszedentziak, lizentziak edo baimenak, ordutegi malgua, telelana, edo zerbitzuak moldatzea edo birzuzentzea)
8. Enpresa hitzarmen bat aplikatu da, gizonen eta emakumeen arteko berdintasuna lortzera bideratutako neurriak jasotzen dituena, non, horietatik …. (adierazi kopurua) neurri hartu diren, eta horiek aplikatzea ….. pertsonaren onurarako izan den.
9. Emakume eta gizonen berdintasunaren arloko ziurtagiria edo egiaztagiria dago, eta kontratuaren egikaritzeari aplikatzen zaizkion akzioak on egin die …. pertsonari.
10. 50 langile baino gehiago dituzten enpresetan, errespetatu eta bete egin da % 33 edo gehiagoko desgaitasuna duten pertsonak kontratatzeko kuota % 2 izatea, era horretan, enpresaren langile kopurua …. pertsona izanda, bertan % 33 edo gehiagoko desgaitasuna duten pertsonak …. dira.
11. Langile guztientzat errespetatu da, …. pertsonaz osatutakoa indarrean dagoen hitzarmen kolektiboa sektoriala eta lurraldekoa zehatz-mehatz bete dadin.
12. Kontratua egikaritzean hizkuntza ez sexista erabili da, saihestu du emakumeen irudi diskriminatzaile edo estereotipo sexista oro, eta irudi jakin bat sustatu du, balio hauek izanik: berdintasuna, presentzia orekatu bat, aniztasuna, ardura partekatua, eta rol eta genero identitate plurala. Egindako materialak guztira (iragarkiak, kartelak, liburuxkak, irudiak, dokumentuak eta abar) irizpide horiekin kalkulatua, ..... (adierazi kopurua) da, eta kalkulatzen den irismena ...... (adierazi kopurua) pertsonenganakoa izango dela.

**ANEXO VI**

**COMPROMISO EXPRESO ENTRE EL LICITADOR Y LOS PROFESIONALES RELACIONADOS EN EL ANEXO VII**

EL LICITADOR DEL PROCEDIMIENTO,

 D./Dña.………………………………………………………………. (DNI ……………………… ),

Y EL O LA PROFESIONAL, D./Dña.……………………………………………………………(DNI……………………… ),

Se comprometen con la adjudicataria del contrato de Servicio para la dirección de obras para la ADECUACIÓN DE LAS CONDICIONES DE EVACUACIÓN Y SECTORIZACIÓN DE INCENDIOS VIGENTES EN EL CENTRO EGOGAIN, a trabajar conjuntamente y desempeñar las funciones atribuidas en el cuadro del ANEXO VII.

|  |
| --- |
| **ANEXO VII** **ASIGNACIÓN DE FUNCIONES DEL EQUIPO TÉCNICO PROPUESTO**  |
|  |
| ARQUITECTO/A (dirección de las obras) |   |
| ARQUITECTO/A TÉCNICO/A (dirección de la ejecución de las obras de construcción) |  |
| OTROS/AS TÉCNICOS/AS de la fase de dirección facultativa, en su caso. |  |

-Los cuadros correspondientes a los profesionales del equipo técnico deberán incluir necesariamente el nombre y los apellidos de cada uno de ellos.

-Todos los profesionales indicados en dicho cuadro deberán presentar su certificado de colegiación o título habilitante.

-Todos ellos deberán aportar, asimismo, su compromiso expreso con respecto a los licitadores para desempeñar las funciones atribuidas en este cuadro, conforme al modelo recogido en el ANEXO VI.

1. *Hainbat enpresak adjudikaziodun izanez gero formalki aldi baterako enpresa elkarte gisa eratzeko konpromisoa aurkezten badute, jakinarazpen eta komunikazioetarako helbide bakar bat aurkeztu beharko dute.*  [↑](#footnote-ref-1)
2. Konfidentzialtasun adierazpenak ezingo ditu hartu ez enpresak aurkeztutako dokumentazio guztia ez eskaintza teknikoko egiaztapen dokumentazio guztia. Kasu horretan, edo adierazpen horri neurri desegokia ematen bazaio, kontratazio organoak zehaztuko du zer datu edota dokumentu jo behar diren konfidentzial. Enpresak ez badu berariaz konfidentzial jotzen daturik edota dokumenturik, ulertuko da aurkeztu dituen datu edota dokumentuetan ez dagoela konfidentziala den batere. Era berean, eskaintzak aurkeztu ondoren ez da onartuko aurkezpenaren unean konfidentzial jo ez den daturik konfidentzial jotzea. [↑](#footnote-ref-2)